Početna » premijer » Page 4\nAngela Merkel – Žena koja je potukla i četvrtog na Š\nU Nemačkoj skoro ništa novo. Posle Šredera, Štajnmajera i Štajnbrika, šefica CDU Angela Merkel ubedljivo je pobedila i Martina Šulca.\nBrnabić: Nemačka kao primer\nMnogim ljudima u Srbiji Nemačka je primer idealne države, ne samo sa ekonomskog, već i sa društvenog aspekta, navela je predsednica Vlade Srbije Ana Brnabić u autorskom tekstu, koji je deo serije Dojče vele pred izbore za Bundestag.\nKarić: Želeo bih da budem premijer\nMihajlović: Dovoljno glasova za Anu Brnabić\nMinistarka građevinarstva, saobraćaja i infrastrukture Zorana Mihajlović izjavila je danas da veruje da će za izbor Ane Brnabić na funkciju predsednice vlade glasati mnogo više poslanika od potrebne većine.\nDojče vele: Od LGBT premijerke do ruskih Migova\nPredsednik Srbije Aleksandar Vučić za novu mandatarku srpske vlade predložio je Anu Brnabić, dosadašnju ministarku javne uprave i lokalne samouprave. Obrazlažući tu odluku naveo je njene stručne i lične kvalitete, ali je sa druge strane postigao i drugi marketinški cilj: svi svetski i regionalni mediji u prvi plan su istakli kako Srbija dobija prvu ženu i gej osobu za premijera.\nPiše: Dojče vele 16. 6. 2017.\nŽelim da zahvalim predsedniku na ukazanom ogromnom poverenju da vodim Vladu Srbije i nastavim reforme sa nesmanjenom posvećenošću i snagom.\nPiše: B. C. - B. Č. B. 15. 6. 2017.\nPredsednik Srbije Aleksandar Vučić održaće danas (četvrtak) u 18 sati konferenciju za novinare, na kojoj će, kako se očekuje, saopštiti ime mandatara za sastav nove Vlade Srbije.\nPiše: J. L. - M. S. 15. 6. 2017.\nRužić: Relaksirano dočekujemo odluku o premijeru\nPotpredsednik Socijalističke partije Srbije Branko Ružić izjavio je da SPS sasvim relaksirano dočekuje odluku o mandataru. On je za RTS rekao da je važno da se savez dve najjače stranke u Srbiji ojača, ali da se ne bave time ko će se personalno naći u ulozi mandatara.\nPiše: Danas Online/RTS 14. 6. 2017.\n"Ime mandatara tokom ove sedmice"\nPredsednik Srbije Aleksandar Vučić izjavio je danas u Gornjem Milanovcu da će tokom ove nedelje predložiti mandatara sa sastav nove vlade, odnosno saopštiti ime novog premijera.\nSloga: Što pre imenovati premijera\nUdruženi sindikati Srbije „Sloga“ pozivaju predsednika Srbije i vladajuću većinu da što pre imenuju novog premijera kako bi ekonomske teme zamenile političke, budući da je, kako ocenjuje, predhodna nedelja ličila na „jeftino režiranu sapunicu sa elemantima zabave“.\nVučić: Još nekoliko dana do mandatara\nPredsednik Srbije Aleksandar Vučić ocenio je danas, povodom najnovijih izjava predstavnika kosovskih Albanaca, da je očigledno da ovih dana „u vazduhu na Balkanu“ postoji neka eskalacija verbalne histerije, iz njemu nepoznatih razloga.\nPredsedništvo SNS danas o novom premijeru\nSednica Predsedništva Srpske napredne stranke (SNS) biće održana u 16 sati u centrali te političke partije u Beogradu i biće, kako se očekuje, posvećena izboru novog premijera, prenose agencije. Posle sednice biće održana konferencija za novinare, najavljeno je iz SNS-a.\nPiše: Danas Online/ RTV 6. 6. 2017.\nMihajlović: Nepotrebne konsultacije o mandataru\nFunkcionerka Srpske napredne stranke (SNS) Zorana Mihajlović izjavila je danas da novog premijera treba da izabere predsednik Srbije Aleksandar Vučić i da za to nisu potrebne specijalne konsultacije, niti posebni razgovori unutar SNS.\nStefanović: Nisam kandidat za premijera\nMinistar unutrašnjih poslova i funkcioner vladajuće Srpske napredne stranke (SNS) Nebojša Stefanović izjavio je da neće biti novi premijer.


Istraživanje: Marinika najbolje stoji iz opozicije -\nanketa, istraživanje, izbori\nIstraživanje organizacije “Novi treći put” se odnosi na predstojeće izbore. Ukoliko bi se sutra održali zajednički predsednički, parlamentarni i gradski izbori u Beogradu, na izbore bi izašlo oko 56,6%, tj. oko 3.730.000 svih građana dok bi u Beogradu ova brojka bila nešto veća – 58,3%, tačnije oko 930.000 birača.\nU periodu od 24. do 30. novembra sprovedeno je onlajn istraživanje javnog mnjenja na teritoriji Srbije bez Kosova i Metohije. U istraživanju je učestvovalo 1.525 punoletnih građana koji su naknadno stratifikovani na osnovu pola, godina, regiona, obrazovanja, i glasanja na izborima 2020. i 2017. godine.\nKada bi se parlamentarni izbori održali sutra, 49,5% opredeljenih ispitanika bi glasalo za Srpsku naprednu stranku, dok je podrška njihovim partnerima (SDPS, PS i PUPS) ukupno dodatnih 0,6%. Za njihove partnere u vladajućoj koaliciji, socijaliste, glasalo bi 7,4% opredeljenih, a za Jedinstvenu Srbiju Dragana Markovića Palme još 0,4%.\nKada su u pitanju partije opozicije, najbolji rejting ima Stranka slobode i pravde Dragana Đilasa sa projektovanih 9,5% podrške, a prate je Narodna stranka sa 4,4% i Ekološki ustanak sa 4%. U borbi za cenzus našlo bi se nekoliko partija: Zavetnici (2,8%), NDMBGD (2,6%) i DJB (2,5%). Sve ostale partije nalaze se daleko od cenzusa i u ovom trenutku ne deluje realno da imaju šanse za samostalan prelazak cenzusa. Partije manjina osvojile bi ukupno 2,2%.\nKoalicija SNS-SPS-SDPS-JS-PS-PUPS bi osvojila većinu i za nju bi glasalo 55,7% svih opredeljenih ispitanika. Iza nje se nalazi novoformirana koalicija SSP-NS-DS-PSG-PZP sa 17,9%, a cenzus bi prešla i zelena koalicija (NDMBGD-EU-ZZS) sa 8,8%. Blizu cenzusa je i koalicija NADA (POKS i DSS) sa 2,9%, Zavetnici sa 2,7% i DJB sa 2,2%. Sve ostale koalicije u ovom trenutku ne deluju da imaju realne šanse za prelazak cenzusa.\nKada je reč o predsedničkim izborima najveći broj ispitanika obeležio je kao jednog od svojih željenih kandidata Aleksandra Vučića (46,9% ispitanika), dok je drugo mesto zauzela Marinika Tepić sa 27,3%. Kod potencijalnih kandidata vlasti visok nivo podrške imaju i Ivica Dačić, Ana Brnabić i Aleksandar Šapić. Kada je opozicija u pitanju, više od 10% opredeljenih ispitanika volelo bi na listiću da vidi i Zdravka Ponoša, Miodraga Majića i vladiku Grigorija.\nKada je u pitanju članstvo u EU, blago preovlađuje zeleno svetlo za ulazak u EU. 30,7% opredeljenih ispitanika bi sigurno glasalo za ulazak, a 23,8% njih verovatno bi bilo za. Sigurno bi protiv ulaska Srbije u EU bilo 24,4% ispitanika, a verovatno protiv bi bilo 21,1% ispitanika.\nKada je u pitanju NATO, 54% svih opredeljenih ispitanika sigurno bi glasalo protiv ulaska, dok bi verovatno protiv bilo još 24,6% njih. Sigurno za bi glasalo 9,5% ispitanika, a verovatno bi za bilo još 11,9%.\nNa pitanje “Da se sutra održava referendum o dozvoli Rio Tintu za iskopavanje litijuma, kako biste glasali?” ubedljiva većina svih opredeljenih ispitanika po ovom pitanju, izjasnila se da bi sigurno glasala protiv ovog predloga, čak 86,1% njih, dok bi verovatno protiv glasalo njih 6%. Sa druge strane, procenat onih koji bi sigurno dozvolili iskopavanje je 4,1%, a verovatno bi iskopavanje odobrilo 3,8%.


Newsletter: „Beovizija“ treba da se ukine\n„Beovizija“ treba da se ukine\nISTRAŽUJEMO: Kako izabrati takmičara za „Evrosong”\nPrema najavama sa RTS, način izbora srpskog predstavnika na predstojećem „Evrosongu” u Norveškoj, biće promenjen, a kako će „Beovizija” ubuduće izgledati, biće saopšteno uskoro. Činjenica je da je potrebno menjati postojeći model koji je glomazan i prevaziđen, a s tim se slažu i sagovornici „Blica” Kornelije Kovač i Marko Kon. Takođe, u anketi na sajtu „Blica” dve trećine čitalaca smatra da „Beoviziju” treba zameniti drugim modelom izbora.\nU skladu sa ekonomskom krizom, način izbora srpskog predstavnika na „Evrosongu” će biti promenjen, a Sandra Šuša, urednica Zabavnog programa RTS-a, nedavno je u izjavi za „Blic” potvrdila da će izbor biti skromniji nego prethodnih godina.\n- Za nekoliko dana će javnosti biti saopšteno na koji način će se ove godine birati naš predstavnik na „Evroviziji”. Iako su se pojavile informacije da se „Beovizija” gasi, to nije tačno, izborni festival će i dalje postojati, samo u izmenjenom obliku - kaže za „Blic” Duška Vučinić-Lučić, portparol RTS-a.\nUkoliko se već insistira na festivalu, logično bi bilo da se uvede samo jedno takmičarsko veče, sa najviše deset izvođača, a verovatno bi najbolje (i najjeftinije) rešenje bilo da RTS izabere jednog izvođača za koga proceni da bi na najbolji način predstavljao Srbiju, a zatim raspiše konkurs za odabir pesme. U svakom slučaju sadašnji format izbora je prevaziđen. Takođe, prethodnih godina „Beoviziju” su pratili brojni skandali - od uobičajenih priča o nameštanju izbora, grešaka u prebrojavanju glasova (zbog čega je, na primer, ove godine Ana Nikolić odustala od nastupa u finalu) do drastičnog razmimoilaženja između glasova gledalaca i stručnog žirija.\nDa podsetimo, na ovogodišnjoj „Beoviziji” su održane dve večeri - u polufinalu je nastupilo 20 izvođača, u finalu se takmičilo 11 izvođača, a pobednika su odlučili glasovi gledalaca i tročlanog stručnog žirija. Kada se pogledaju iskustva iz drugih zemalja, načini izbora predstavnika na „Pesmi Evrovizije” se razlikuju. Osim klasičnog festivalskog oblika, koji obično podrazumeva jedno ili dva polufinala i finalno veče, primenjuje se i manje komplikovan način koji podrazumeva da, na primer, državna televizija izabere izvođača, a zatim se naknadno odluči koju će on pesmu pevati. Postoji i treća varijanta - odabere se nekoliko izvođača koji pevaju po tri pesme, a ko dobije najviše glasova pobeđuje.\n- Koji god da se sistem izbora primeni, uvek će biti nezadovoljnih. Dok postoji glasanje putem SMS-a, biće problema. Možda je rešenje da odluku donosi samo stručni žiri. Naravno, novi sistem izbora treba ozbiljno razmotriti, konsultovati se muzičkim stručnjacima, pa zatim sugerisati RTS-u koji bi način izbora bio najbolji - smatra poznati kompozitor Kornelije Kovač, koji je ove godine bio član žirija u finalu „Beovizije”.\nPo mišljenju Marka Kona, koji je ove godine predstavljao Srbiju na „Evrosongu” u Moskvi, možda je najbolje rešenje da se primeni sistem u kojem bi bar polovina kompozicija bila po pozivu, čiji bi autori bili poznati kompozitori.\n- Ovakav način izbora se primenjuje u mnogim zemljama, kao što su Hrvatska, Makedonija, Velika Britanija... Problem „Beovizije” je, u autorskom smislu, veliki broj anonimusa. Siguran sam da će RTS, koji ima mnogo iskustva u organizovanju ovakvih događaja, odabrati dobro rešenje koje će dati bolje rezultate od dosadašnjeg načina izbora - priča Marko Kon.\nZa bilo koji model da se RTS odluči, jedno je sigurno - ne postoji rešenje koje će zadovoljiti sve i sigurno će ponovo biti mnogo osporavanja sistema izbora.


HomeVestiBankrotirao „Herc“ posle 102 godine iznajmljivanja automobila\nBankrotirao „Herc“ posle 102 godine iznajmljivanja automobila\n23/05/2020Redakcija BALKAN TVVesti, Vesti iz sveta, za slajder0\nKompanija za iznajmljivanje automobila „Herc“ koja posluje od 1918. godine podnela je zahtev za zaštitu od bankrota nakon pada poslovanja tokom pandemije koronavirusa. Pregovori sa kreditorima su propali, a dugovi iznose skoro 19 milijardi dolara.\nNajveći profit kompanije dolazi od iznajmljivanja automobila na aerodromima, što je samo „isparilo“ zbog toga što su putnici prestali da lete avionima usled pandemije i mera koje su propisale različite države.\nSa dugovanjima od skoro 19 milijardi dolara i sa gotovo 38.000 zaposlenih, „Herc“ je jedna od najvećih kompanija koje su zapale u probleme tokom epidemije.\nU pokušaju da udovolji poveriocima, kompanija koja ima vozni park od pola miliona vozila, „Herc“ je predložio da iz flote prodaje 30.000 vozila mesečno, kako bi na taj način prikupila pet milijardi dolara, naveo je izvor blizak kompaniji.\nTa kompanija je i ranije upala u probleme, budući da je sve više ljudi počelo da koristi usluge koje pruža „Uber“.\nDa bi se borio protiv „Ubera“, „Herc“ je usvojio plan koji je imao za cilj da modernizuje aplikacije i poboljša upravljanje voznim parkom.\n„Herc“ je nastao 1918. godine, kada je Valter Džejkobs, pionir u biznisu iznajmljivanja automobila, osnovao kompaniju koja omogućava vozačima da privremeno koriste jedan od desetak „fordovih“ modela „ts“.\nKijev, eksplozija ispred prostorija opozicione stranke(VIDEO)


Četiri nagrade za "Mamin dašak u svemiru"\nPočetna/KATEDRA/Četiri nagrade za “Mamin dašak u svemiru”\nSana Life 18. marta 2019.\tKATEDRA, MANIFESTACIJE, UMETNOST, ZANIMLJIVOSTI Ostavite komentar\n„Mamin dašak u svemiru“ – najbolja predstava u celini, saglasio se stručni žiri i žiri učesnika. Jovana Đorđević, glumica koja je maestralno oživela ulogu Mame Zeko, najbolja je glumica na festivalu, ocenio stručni žiri, a žiri učesnika dodelio joj je nagradu za glumačku bravuru. Ovo su četiri nagrade i velika priznanja koje su glumci Akademskog pozorišta doneli u Niš posle festivala „Zlatna kulisa“ održanog u Kragujevcu.\nGlumci Akademskog pozorišta SKC Niš nastavljaju da nižu uspehe i da svojim talentom osvajaju scenu i publiku širom Srbije. Ovoga puta su u Kragujevcu briljirali igrajući predstavu „Mamin dašak u svemiru“, koja je na repertoaru našeg pozorišta od oktobra prošle godine.\nU stručnom žiriju kragujevačkog festivala bili su Boris Milivojević, glumac, Miloš Krstović, glumac i direktor Knjaževsko – srpskog teatra u Kragujevcu, kao i Jelena Gojić, umetnički rukovodilac Akademskog pozorišta studenata germanistike.\nKako stoji u obrazloženju, oni su doneli jednoglasnu odluku da za najbolju predstavu u celini proglase „Mamin dašak u svemiru“. Kako su naveli, glumci su imali najbolju komunikaciju sa publikom i sve ono što krasi jedan pozorišni komad.\nGlumica Jovana Đorđević, briljirala je u ulozi Mame Zeko, te je tako žiri jednoglasno doneo odluku da njoj dodeli nagradu za najbolju ulogu na festivalu. „Kompleksna i velika uloga za tako mladu glumicu, a igra tako uverljivo“, naveli su u obrazloženju.\nNaši glumci su jak utisak ostavili i na žiri učesnika, koji je takođe predstavi „Mamin dašak u svemiru“ dodelio nagradu za najbolju predstavu u celini, a Jovani Đorđević priznanje za glumačku bravuru „Mileva Žikić“.\nPodsetimo, „Mamin dašak u svemiru“ govori o jednoj mami koja u svetu prepunom zla, usamljenosti, krize i nesreća pokušava da sagradi „svemir“ za sebe i svou porodicu. Režiju potpisuje Dušan Matejić, a predstava je rađena po motivima drame „Zeko, zeko“ francuske rediteljke Kolin Sero.\nSvi oni koji do sada nisu pogledali predstavu, ali i oni koji žele da još jednom kroz suze i smeh prožive predstavu zajedno sa našim glumica, moći će to da urade 26. marta, kada će ona biti izvedena na kamernoj sceni našeg pozorišta.\nOznakeAkademsko Kragujevac kulisa Niš pozorište priznanje SKC Zlatna\nPrethodni Maraton WikiGap o znamenitim ženama Niša i južne Srbije\nSledeći Kako da na pravi način „čitate“ medije?


Komisija za sigurnost KS: Odluka o disciplinskom postupku protiv Ćosića sada je na Mulabdiću - Klix.ba\nBiH Komisija za sigurnost KS: Odluka o disciplinskom postupku protiv Ćosića sada je na Mulabdiću\nKomisija za sigurnost KS: Odluka o disciplinskom postupku protiv Ćosića sada je na Mulabdiću\n6.10.2016. u 20:14\nSkupština KS Vahid Ćosić Vedran Mulabdić\nMinistarstvo unutrašnjih poslova Kantona Sarajevo dužno je do početka naredne sedmice očitovati se o incijativi Komisije za sigurnost Skupštine Kantona Sarajevo za pokretanje disciplinskog postupka protiv policijskog komesara Vahida Ćosića.\nPredsjednik Komisije za sigurnost Skupštine KS Elvedin Okerić kazao nam je da su se članovi komisije u srijedu sastali s porodicom tragično stradalog Dženana Memića.\n"Mi smo ih informisali o onome što je do sada urađeno i da je inicijativa o pokretanju disciplinskog postupka s obrazloženjem podnesena Ministarstvu unutrašnjih poslova KS i to na ruke ministru Vedranu Mulabdiću na dalje postupanje", kazao je Okerić.\nOn je kazao kako je rok za odgovor na inicijativu 60 dana te da on ističe u narednih nekoliko dana.\n"Izvijestili smo porodicu o tome. Sve je sada na ministru Mulabdiću koji će morati donijeti odluku o tome da li će izdati rješenje o pokretanju disciplinskog postupka", rekao je Okerić.\nIstakao je da Ministarstvo unutrašnjih poslova KS mora informisati Komisiju za sigurnost Skupštine KS o svojoj odluci.\n"Mi ćemo najvjerovatnije uputiti dopis ministru unutrašnjih poslova KS gdje ćemo tražiti da se izjasni po našoj inicijativi i naravno upozoriti ga da vodi računa o vremenu da inicijativa ne bi zastarjela", kazao je Okerić.\nPodsjećamo, početkom augusta Komisija za sigurnost KS jednoglasno je inicirala pokretanje disciplinskog postupka protiv policijskog komesara Vahida Ćosića zbog davanja netačnih podataka te prikrivanja činjenica o načinu izvršenja službenih zadataka u slučaju "Dženan Memić".


Dodik: Mađarska primer zemlje gde se poštuju prava Srba - Sputnjik Srbija\n00:46 28 Maj 2020\n21:56 16.06.2019 Preuzmite kraći link\nPredsedavajući Predsedništva BiH Milorad Dodik razgovarao je večeras sa predstavnicima Samouprave Srba u Mađarskoj koji su istakli da je Mađarska primer zemlje gde se poštuju prava Srba i srpski nacionalni identitet.\nDodik na putu za Budimpeštu, od granice sa Hrvatskom u pratnji 16 vozila (foto)\nPredstavnici Samouprave Srba u Mađarskoj su sa Dodikom razgovarali o položaju Srba u toj zemlji, a tom prilikom su istakli da ostvaruju visok stepen prava i sloboda.\nSastanku su prisustvovali i ambasadorka BiH u Mađarskoj Biljana Gutić Bjelica, ambasador Mađarske u BiH Kristijan Poša, državni sekretar Mađarske za manjine Mikroš Šoltes i predsednik Saveza vojvođanskih Mađara Ištvan Pastor, prenosi RTRS.\nTokom večeri Dodik bi trebalo da prisustvuje koncertu Kulturno-umetničkog društva „Taban“ u pozorištu VIG u Budimpešti, gde je predviđeno i njegovo obraćanje.\nDodik je u poslepodnevnim satima doputovao u Mađarsku, gde bi u ponedeljak trebalo da poseti Srpsku pravoslavnu crkvu u Budimpešti, sastane se sa episkopom budimskim Lukijanom, a zatim obiđe Sent Andreju, srpske pravoslavne crkve i Srpski muzej Budimske eparhije.\nU utorak, Dodik bi trebalo da se sastane sa mađarskim premijerom Viktorom Orbanom.\nMađarska, Milorad Dodik


Djilas: Na izborima 3. aprila glasa se za ili protiv normalnog života\nBeta 13. januara 2022. 08:30\nPredsednik Stranke slobode i pravde (SSP) Dragan Djilas je, u autorskom tekstu za Nedeljnik, nabrojao oko 80 stavki o kojima se glasa „za ili protiv “ na izborima 3. aprila, ali da se sve svodi na to da se glasa „za ili protiv normalnog života“.\nU tekstu naslovljenom „Za šta se glasa trećeg aprila?“, naveo je da se tog dana glasa „za ili protiv Rio Tinta“, „za ili protiv ispitivanja porekla i oduzimanja nelegalno stečene imovine političara i javnih funkcionera“, „za ili protiv lustracije“, „za ili protiv siromaštva kao načina života“, „za ili protiv ubijanja domaće privrede“, „za ili protiv specijalnog tužioca za borbu protiv korupcije javnih funkcionera“.\nTakodje, kako je naveo, „za ili protiv priznanja nezavisnosti Kosova i Metohije“, „za ili protiv da Srbija bude kolonija“, „za ili protiv prodaje zemlje strancima“, „za ili protiv slobodnih izbora“, „za ili protiv zlobnih medija“, „za ili protiv demokratije“, „za ili protiv prava radnika““, „za ili protiv gradonačelnika Beograda kojima niko ne zna ime, ni prezime“, „za ili protiv Vesića“.\nSpisak završava sa „za ili protiv predsednika koji poziva da ga ubiju mali miševi“, „za ili protiv sistema u kome gradjani moljakaju predsednika za sve“, „za ili protiv premijerke koja sriče i kod govori“, „za ili protiv ovakvog Kriznog štaba“, „za ili protiv pravedne i stabilne Srbije“.\n„Svako od nas bi mogao da produži ovaj spisak. Jer, suštinski, sve se svodi na jedno: trećeg aprila glasa se za ili protiv normalnog života“ poručio je Djilas.


„Zelena energija“ postaje pravi trend u Makedoniji – Fondacija Budva\nMakedonska firma „Alternativ enerdži em“ (Alternativenergie M) koja je dio njemačke kompanije „Bluenerdži“ (Bluenergie AG) čeka dozvolu makedonskog Ministarstva za saobraćaj i veze kako bi u naselju Ajvatovci započela izgradnju prve velike solarne centrale u Makedoniji.\n„Dobro sarađujemo sa opštinskim vlastima i pripreme koje su započete u maju 2009. godine su pri kraju“, izjavio je za Dojče vele Ratko Stanojkovski, predstavnik makedonske firme.\n„Investicija nije mala – više od tri miliona i 200.000 eura. Pored toga potrebno je napraviti dalekovod koji će centralu povezati sa elektro-energetskim sistemom EVN. Dobili smo saglasnost da se, po završetku izgradnje centrale i dalekovoda, povežemo na mrežu“, kaže Stanojkovski.\nOčekuje se da će izgradnja trajati minimalno dva mjeseca. Koristiće se paneli koje proizvodi nemačka firma „Bluenerdži“.\n„Biće to potpuno automatizovane mašine koje će prema tačno utvrđenim koordinatama postavljati panele u najpovoljniji položaj kako bi se sunčeva energija maksimalno iskoristila“, tvrdi Stanojkovski.\nElektroinženjer Stanojkovski objašnjava kako će polikristalni paneli sunčevu energiju pretvarati u električnu: „Dakle, dobija se jednosmjerna struja koja se pomoću invertora pretvara u naizmjeničnu i usklađuje sa naponom na distributivnoj mreži. Uključivanje će se obavljati postepeno, kako bi se izbjegli udari na mrežu, a kako tokom dana sunčeve energije bude sve manje, tako će se oni postepeno i isključivati.“\nSolarna centrala snabdijevaće strujom oko stotinu domaćinstava i nekoliko manjih firmi. U opštini Ilinden se inače već koristi nekoliko manjih solarnih uređaja u domaćinstvima, ali i u firmama. Oni su snage 30 do 50 kilovata, a ovo će biti prva visokonaponska solarna centrala snage jednog megavata. Planira da izgradi još nekoliko takvih centrala u onim regionima Makedonije u kojima postoji dovoljan broj sunčanih dana.\nTags: zelena energija


I Ustav menjamo najviše zbog Evrope - 06.05.2015, Sputnik Srbija\nVeći deo najavljenih promena Ustava iziskuju evropske integracije i usklađivanje srpskog sa evropskim zakonodavstvom. Jedan od razloga može da bude i želja da na... 06.05.2015, Sputnik Srbija\nanalize i mišljenja, komentari i analitika, srbija, dragomir anđelković, zoran babić, slobodan orlović\n18:28 06.05.2015 (Osveženo: 19:54 07.11.2016)\nDo kraja nedelje bi prema najavi Zorana Babića, šefa poslaničke grupe SNS-a, trebalo da bude formiran Akcioni tim Skupštine Srbije koji će početi razgovore o promeni političkog sistema, izmenama izbornog zakona i Ustava Srbije.\nKako je najavio Babić, za dve nedelje bi trebalo da javnost bude upoznata sa tim šta bi sve trebalo menjati u Ustavu. Gotovo u isto vreme sa najavom formiranja ovog tima, pojedini dnevnici plasiraju priču kako predsednik Srbije Tomislav Nikolić takođe želi promenu Ustava kako bi preko te promene povećao ovlašćenja predsednika Republike, tako da može da bira premijera i sastavlja vladu.\nZa profesora Slobodana Orlovića sa Pravnog fakulteta u Novom Sadu najava formiranja akcionog tima je samo nastavak najave premijera Vučića da bi trebalo menjati Ustav. Međutim, on kaže da je za njega kao nekog ko se bavi ustavnim pravom zagonetka šta to treba menjati u Ustavu.\nOrlović kaže da pretpostavlja da je smetnja budućim evropskim integracijama teritorijalni integritet Srbije, odnosno Kosovo i Metohija, što se nalazi i u preambuli i u normativnom delu Ustava.\n„Sigurno da Ustav u nekom smislu smeta daljim evropskim integracijama, jer se one odigravaju u nekakvoj dvoličnoj atmosferi. Najavljuje se, s jedne strane, da je Srbija rado viđena u EU, a s druge strane, isto to se najavljuje i za takozvanu Republiku Kosovo, što su dve nespojive stvari“, tvrdi Orlović za Sputnjik.\nOn dalje najavljuje da Srbiju na putu budućih evropskih integracija čeka prenos dela suverenosti, tačnije prihvatanje ugovora EU i njenih direktiva, to jest njenog sekundarnog prava kao dela pravnog sistema Srbije.\nAnalitičar Dragomir Anđelković podseća da su sve zemlje koje su pristupale EU korigovale svoj Ustav i menjale politički sistem.\n„Problem bi bio ako je ovo samo mimikrija da se status Kosova redefiniše, odnosno na mala vrata izbaci preambula. Ona vrlo jasno definiše da je Kosovo deo Srbije, ali i obavezu svih političkih struktura da se bore za očuvanje teritorijalnog integriteta“, naglašava Anđelković za Sputnjik.\nNikolić i medijske spekulacije o ovlašćenjima\nMedijskim najavama prema kojima predsednik Nikolić želi da promenom Ustava sam sebi poveća ovlašćenja, analitičari sa kojima je Sputnjik razgovarao ne pridaju veliku pažnju.\n28 April 2015, 19:30\n„Meni se čini da su to nekakve polužute medijske spekulacije. Naime, predsednik Republike je prema Ustavu jedan od ovlašćenih predlagača promene, odnosno donošenja novog ustava, i prema tome ne vidim zašto bi on, bilo kako da se zove, stajao iza nečega ili iza nekoga, nego bi sam to saopštio“, tvrdi Orlović.\nOn kaže da oko pitanja — da li promenama Ustava ostaviti predsedniku Republike nesrazmeru između neposrednog izbora i velikog legitimiteta koji iz toga crpi, i malih, gotovo ukrasnih ovlašćenja koja ima — ni struka ne može da se saglasi.\n„Zagovaram tezu da treba ostaviti neposredan izbor predsednika jer on na taj način predstavlja određenu protivežu vladi. Jer nije dobro ni u jednom demokratskom sistemu kada jedna ličnost uživa izuzetno veliku vlast. U tom smislu sam pre za to da on dobije jedan deo ovlašćenja izvršne vlasti, a da se legitimitet koji dobija neposrednim izborom zadrži“, zaključuje Orlović.\nS druge strane, Dragomir Anđelković smatra da nije realno da bilo ko od srpskih političara sada ima preveliku ulogu u otpočinjanju procedure promene Ustava.\nOn kaže da su srpski političari svesni da Srbija ima preča posla od promene Ustava, poput konsolidacije ekonomije.\n„Nikolić sigurno nije taj koji pokreće promenu Ustava da bi dobio veća ovlašćenja, jer on veća ovlašćenja i neće dobiti. Kako god se ta procedura završila“, dodaje Anđelković.\nZoran Babić je najavljujući formiranje Akcionog tima izrazio nadu da će tim do kraja godine završiti posao oko pripreme predloga za promenu političkog sistema, ali nije želeo da licitira hoće li naredne godine uslediti vanredni parlamentarni izbori, prema novim izbornim pravilima.\nKritičari važećeg Ustava posebno ističu status autonomnih pokrajina, potrebu za decentralizacijom, nedostatke izbornog sistema, ovlašćenja predsednika države, neadekvatno regulisana ljudska prava, zaštitu podataka.\nStručnjaci napominju važnost i neophodnost širokog konsenzusa prilikom eventualnog donošenja novog najvišeg pravnog akta.


Državljani Srbije od danas mogu u Bugarsku s negativnim PCR testom - Glas Zaječara\nHome Društvo Državljani Srbije od danas mogu u Bugarsku s negativnim PCR testom\nDržavljani Srbije od danas mogu u Bugarsku s negativnim PCR testom\nGrađani Srbije od danas će moći da uđu u Bugarsku zbog turizma uz negativan PCR test ne stariji od 72 sata, objavilo je bugarsko ministarstvo zdravlja.\nNa spisku zemalja čiji će građani od sutra, 28. jula, moći da uđu u Bugarsku zbog turizma uz negativan PCR test su i Severna Makedonija, Albanija, Kosovo, BiH, Crna Gora, Moldavija, Izrael i Kuvajt.\nZa građane Ukrajine uslov da dostave negativan PCR test na koronavirus važi od 30. jula.\nKako se navodi, PCR test nije potreban za osobe koje u Bugarsku dolaze iz zemalja EU, Velike Britanije, zemalja „šengena“, kao i Alžira, Australije, Kande, Japana, Maroka, Novog Zelanda, Ruande, Južne Koreje, Tajlanda, Tunisa i Urugvaja. Građani tih zemlja „ne podležu 14-dnevnom karantinu“.\nPrethodni tekstImunolog: Još nije ispunjen pun potencijal infekcije\nNaredni tekstSpisak novinara i NVO čije transakcije traži Uprava za sprečavanje pranja novca


Talas imigranata pred granicama Srbije - Klix.ba\nNa putu u zemlje EU Talas imigranata pred granicama Srbije\nNa putu u zemlje EU\nTalas imigranata pred granicama Srbije\n8.1.2011. u 10:21\nNezapamćeni talas imigranata koji je preplavio Grčku ima za posljedicu da sve veći broj stranaca ilegalno ulazi u Srbiju, tražeći put do zemalja EU, piše beogradski "Blic".\nList navodi da u prilog tome govori i podatak da je broj zahtjeva za dobijanje azila u Srbiji u prošloj godini čak 10 puta veći u odnosu na 2008. godinu.\nIzvršni direktor Centra za zaštitu i pomoć tražilaca azila Radoš Đurović rekao je za "Blic" da, ako se uzme u obzir da je Srbija tranzitna zemlja i posljednja linija odbrane zemljama EU, realno postoji mogućnost da se broj ljudi koji ilegalno ulaze u Srbiju još poveća.\nOn je napomenu da se više hiljada ilegalnih migranata iz Turske i sa Bliskog istoga nalazi u grčkoj luci Patrija, gdje podnose zahtjev za azil, ali da grčke vlasti nisu u mogućnosti da sve zahtjeve adekvatno procesuiraju, te da u mnogim slučajevima nema ni prevodioca.\n"Mnogim imigrantima su omogućili privremeni boravak od mjesec dana, što ljudi koriste da kamionima, kolima, čak i pješice pobegnu u Makedoniju ili na Kosovo i odatle ulaze u našu zemlju", dodao je Đurović.\n"Blic" piše da je među stranim državljanima koji su u Srbiji zatražili azil sve veći broj maloljetnika i to bez pratnje roditelja, a najviše ih je iz Avganistana, koji bi da u Evropi zarade da bi pomogli porodici ili svom selu.\nGrčka planira da iskoristi stare vojne baze za smještaj ilegalnih imigranata, jer su centri za prijem izbjeglica prenatrpani. U planu je izgradnja 12 kilometara zaštitne ograde pored rijeke Marice na granici sa Turskom, kako bi se spriječio dolazak izbjeglica. Samo u prošloj godini u Grčku je stiglo više od 130.000 azilanata.\nJoš je rano 3\n1h 37min 21\nPočetnički i amaterski 10\n2h 45min 32\nIncident u Kiseljaku 399\n2h 53min 102\nNakon višegodišnje borbe 51\n3h 4min 83\nU Jerusalemu 27\n3h 15min 33


Opširnije o Zeleni Karavan 2019 - okrugli sto “Zelena gradnja kao šansa za dekarbonizaciju sektora građevine”\nOpširnije o Zašto je umrežavanje važno pitanje u ruralnom razvoju?\nTrening „Zagovaranje, lobiranje, umrežavanje i osnaživanje interesnih grupa“\nOpširnije o Trening „Zagovaranje, lobiranje, umrežavanje i osnaživanje interesnih grupa“\nU periodu od 8. do 10. aprila 2019 godine u hotelu ‘’Šumarice’’ u Kragujevcu, održan je trening na temu “Zagovaranje, lobiranje, umrežavanje i osnaživanje interesnih grupa’’.\nTrening je sprovoden u okviru projekta Networking and Advocacy for Green Economy (NAGE) koji finansira EU, a u kome je Mreža za ruralni razvoj Srbije jedan od partnera.\nTreningu je prisustvovalo 25 predstavnika OCD iz Srbije, a obuku je sprovela trenerica Aleksandra Velimanović iz UG Nimbus iz Loznice koja je prošla obuku na ovu temu u Skoplju na treningu trenera.\nSproveden trening za trenere „Uloga LAG-ova u zapošljavanju marginalizovanih grupa“\nOpširnije o Sproveden trening za trenere „Uloga LAG-ova u zapošljavanju marginalizovanih grupa“\nTrening za trenere "Uloga LAG-ova u zapošljavanju marginalizovanih grupa" sprovedena je 26. i 27. marta 2019. godine u Draču (Albanija). Ova aktivnost je deo projekta „Inovativna podrška zapošljavanju ruralnih marginalizovanih grupa - SineRgi“, koji finansira Višegradski međunarodni fond. Njegovu implementaciju sprovodi konzorcijum nevladinih ruralnih mreža i organizacija iz zemalja Zapadnog Balkana i Višegrad zemalja.\nSkupština Mreže za ruralni razvoj Srbije\nOpširnije o Skupština Mreže za ruralni razvoj Srbije\nDana 22. i 23. februara 2019 godine u Vrnjačkoj Banji održana je Skupština Mreže za ruralni razvoj Srbije.\nSkupština je održana u okviru projekta "ALTER - Aktivne lokalne teritorije za ekonomski razvoj ruralnih područja" koji finansira Evropska unija, u okviru aktivnosti "Uspostavljanje novih mreža ruralnog razvoja i podrška postojećim mrežama". Projekat na nacionalnom nivou sprovodi Mreža za ruralni razvoj Srbije.\nNa skupštini je prisustvovalo ukupno 16 učesnika (12 članica Mreže za ruralni razvoj Srbije sa pravom glasa).\nTrening za trenere „Kratki lanci snabdevanja kao mogućnost za zapošljavanje“\nOpširnije o Trening za trenere „Kratki lanci snabdevanja kao mogućnost za zapošljavanje“\nDvodnevni regionalni trening za trenere „Kratki lanci snabdevanja kao mogućnost za zapošljavanje“ održan je u Čačku (Srbija) 5. i 6. decembra 2018. godine.\nTrening "Kratki lanci snabdevanja kao mogućnost zapošljavanja"\nOpširnije o Trening "Kratki lanci snabdevanja kao mogućnost zapošljavanja"\nU hotelu „Aveny“ u Čačku je od 4. do 6.12.2018. održan trening pod nazivom „Kratki lanci snabdevanja kao mogućnost zapošljavanja". Ova aktivnost je deo projekta „Inovativna podrška zapošljavanju ruralnih marginalizovanih grupa - SineRgi" koji je podržan od strane Međunarodnog Višegradskog fonda.\nTrodnevni trening organizovan je u nekoliko sesija u okviru kojih su obrađena najznačajnija pitanja:\nMultinacionalni tematski sastanak u okviru programa ALTER\nOpširnije o Multinacionalni tematski sastanak u okviru programa ALTER\nMultinacionalni tematski sastanak između OCD mreža u zemljama Zapadnog Balkana i zemljama unutar EU deo je projekta kako bi se osigurao intenzivan dijalog sa institucijama EU i mrežama OCD-a sa relevantnim iskustvom unutar EU.\nTematski sastanak je organizovan u Peći od 30. oktobra do 1. novembra 2018. godine. Događaj je okupio 60 predstavnika OCD mreža iz PREPARE mreže, ALTER partnerskih zemalja i lokalnih OCD iz regiona.\nPodrška umrežavanju poljoprivrednika po modelima koje prepoznaje EU\nOpširnije o Podrška umrežavanju poljoprivrednika po modelima koje prepoznaje EU\nDana 26.09.2017 godine u Brodarevu održan je konsultativni sastanak na temu “Podrška umrežavanju poljoprivrednika po modelima koje prepoznaje EU”. Na sastanku su prisustvovali predstavnici lokalnih institucija, OCD-a, kao i meštani iz lokalnih sredina koji su zainteresovani za ovu temu.\nOpširnije o Unapređenje položaja žena u ruralnim sredinama\nSubscribeSubscribe to Umrežavanje


Odluka Suda u Strazburu: Crkva Svetog Đorđa protiv Crne Gore – HRA\nEvropski sud za ljudska prava je 9.aprila objavio odluku u predmetu ,,Crkva Svetog Đorđa protiv Crne Gore”, u kojoj je predstavku zbog povrede prava na suđenje u razumnom roku odbacio kao očigledno neosnovanu.\nPredstavku je podnijela crkva Svetog Đorđa u Podgorici, žaleći se na dužinu trajanja postupka po njenoj tužbi za utvrđenje prava svojine. Postupak je bio u nadležnosti Evropskog suda za ljudska prava 3 godine i 11 dana od ratifikacije EKLJP 3.3.2004, dok je prethodno postupak trajao 11 godina i 10 mjeseci i 18 dana. Dakle, parnični postupak je ukupno trajao 14 godina 10 mjeseci i 29 dana. Evropski sud je zaključio da je postupak bio posebno složen, jer se odnosio na pitanja nacionalizacije imovine 1959. i 1965. godine u bivšoj Jugoslaviji, zbog čega dužina postupka nije bila pretjerana.\nEvropski sud je ovu predstavku razmatrao sa još nekoliko predstavki koje je podnijela Mitropolija Crnogorsko-primorska (MCP) u ime 12 manastira, zbog povrede prava na suđenje u razumnom roku (čl. 6 EKLJP), prava na djelotvoran pravni lijek (čl.13 EKLJP), zabranu diskriminacije (čl.14 EKLJP) i zaštitu imovine (član 1 Protokola 1 EKLJP). Sve predstavke su se odnosile na pitanja nacionalizacije imovine MCP u periodu od 1945. godine do 1990. godine i raspada bivše SFR Jugoslavije.\nEvropski sud je odbacio sve predstavke MCP kao očigledno neosnovane, utvrdivši da je o istim činjeničnim i pravnim pitanjima odlučivao 2012. godine u predmetu Eparhija budimljansko-nikšićka i dr. protiv Crne Gore (predstavka br.26501/05). U tom predmetu Evropski sud se proglasio vremenski nenadležnim da odlučuje o pitanjima restitucije imovine vjerskim zajednicama jer je do faktičkog oduzimanja imovine došlo prije stupanja na snagu Konvencije u odnosu na Crnu Goru. Član 1 Protokola 1 Konvencije ne uvodi obavezu državama ugovornicama da vrate imovinu koja je na njih prenijeta prije ratifikovanja Konvencije, niti uvodi bilo kakvo ograničenje slobode država da odrede obim povraćaja imovine i odaberu uslove pod kojima će vratiti imovinska prava bivšim vlasnicima (odluka Eparhija budimljansko-nikšićka i dr. protiv Crne Gore, predstavka br.26501/05, 2012, stav 69).


Prisluškivanje nelegalno samo ako prijavi Vučić - Društvo - Dnevni list Danas\nPočetna » Društvo » Prisluškivanje nelegalno samo ako prijavi Vučić\nPredistražni postupak povodom navoda o neovlašćenom prisluškivanju predsednika Srbije Aleksandra Vučića, Tužilaštvo za organizovani kriminal je pokrenulo još 15. decembra prošle godine, dve nedelje pre nego što je Vučić javno istakao da ima dokaze da je prisluškivan.\n9Piše: Vuk Jeremić 22. januara 2021. 07.52 Izmenjeno: 07.53\nOvu informaciju dalo je u toku jučerašnjeg dana samo tužilaštvo u saopštenju poslatom medijima.\nKako su naveli, oni su 15. decembra policiji poslali zahteve za prikupljanje obaveštenja, a taj zahtev su dopunili 14. januara ove godine.\n„Cilj predistražnog postupka je da se provere sve informacije i obaveštenja koja su neophodna za rasvetljavanje svih činjenica i okolnosti u vezi sa ovim slučajem, a u pravcu otkrivanja učinilaca i krivičnih dela iz nadležnosti Tužilaštva za organizovani kriminal“, navodi se u saopštenju TOK-a.\nOni su dodali da je predistražni postupak u toku i u interesu njegovog nesmetanog vođenja Tužilaštvo za organizovani kriminal detalje ovog postupka neće iznositi u javnost.\nO rezultatima predistražnog postupka po njegovom okončanju, kako su naveli, tužilaštvo će obavestiti javnost.\nJavnost, sva je prilika, ne bi ni saznala da se tužilaštvo već mesec dana bavi ovim slučajem, da u toku jučerašnjeg dana tu informaciju nije dalo Ministarstvo unutrašnjih poslova.\nRepubličko javno tužilaštvo, najviši tužilački organ, je, podsetimo, ostalo nemo na pitanja Danasa da li je pokrenuta istraga predsednikovih navoda.\nNiko od zvaničnika koji se javno izjašnjavao o ovom slučaju nije spomenuo da je pokrenut predistražni postupak.\nJedine dostupne informacije o njenom toku dao je MUP tvrdeći da je radna grupa koju je obrazovao ministar Aleksandar Vulin do sada saslušala veliki broj lica i prikupila dokaze koji ukazuju da su Aleksandar Vučić, kao i članovi njegove porodice, prisluškivani.\nKako se navodi, obaveštenja primljena od lica za koje se osnovano sumnja da su povezani sa slučajem prisluškivanja predsednika Vučića i članova njegove porodice, dostavljena su na dalju nadležnost Tužilaštvu za organizovani kriminal.\nIpak, prema našim saznanjima, tužilaštvo je godinama unazad imalo indicije da se unutar Ministarstva unutrašnjih poslova sprovodi neovlašćeno prisluškivanje.\nKako za Danas kaže advokat Vladimir Gajić, policajac Milan Dumanović je pre nekoliko godina u sudnici Višeg suda, iznoseći odbranu u postupku koji je zatvoren za javnost, govorio da pri kabinetu tadašnjeg ministra policije Nebojše Stefanovića koriste mere nadzora bez dozvole suda.\n– Dok je Dumanović to govorio, tu je bio prisutan i zamenik višeg javnog tužioca. Međutim, u tom trenutku, on nije našao za shodno da pokrene istragu njegovih navoda, kaže Gajić koji zastupa Dumanovića u postupku koji se protiv njega i kolege Mladena Trbovića vodi zbog odavanja službene tajne.\nPodsetimo, Dumanović i Trbović su 2016. godine podneli i krivičnu prijavu protiv nadređenih u policiji, optužujući ih za zloupotrebu službenog položaja i trgovine uticajem. Među osobama obuhvaćenih prijavom nalazila se i tadašnja sekretarka Uprave kriminalističke policije Dijana Hrkalović. Više javno tužilaštvo u Beogradu je tu prijavu odbacilo.\n– Tužilaštvo u Srbiji radi na dugme. Postupa samo onda kada ga neko pritisne da postupa. Kod nas je komanda prvi izvor prava, pa tek onda zakon, navodi Gajić.\nKomanda je očigledno stigla, pošto je Dijana Hrkalović, prema saznanjima portala Nova.rs, saslušana u sklopu istrage prisluškivanja predsednika Vučića. Kako navodi neimenovani izvor portala, ona je saslušana i na druge okolnosti, koje se tiču eventualne zloupotrebe položaja i kontakata sa licima iz kriminogene sredine.\nKarijera Dijane Hrkalović\nTokom pet godina u Ministarstvu unutrašnjih poslova Dijana Hrkalović bila je na poziciji zamenice šefa kabineta ministra Nebojše Stefanovića, sekretarke Uprave kriminalističke pozicije, kao i državne sekretarke MUP-a. Sa ove pozicije je i napustila MUP u maju 2019. godine. U tom periodu, protiv nje su bile podnete dve krivične prijave od strane policijskih službenika, optužujući je da je zloupotrebila službeni položaj. Policajac Dejan Tripković je prijavio Hrkalović navodeći da je naredila da Odeljenje za poslove bezbednosti pri kabinetu ministra nezakonito prati novinare. Pored toga, policajci Milan Dumanović i Mladen Trbović podneli su prijavu, između ostalog i protiv nje, tvrdeći da su pripadnici Odeljenja za opservaciju i dokumentovanje MUP-a angažovani u nelegalnim operacijama. Obe prijave su bile odbačene.\nAleksandar Vučić, Dijana Hrkalović, Milan Dumanović, prisluskivanje, Tužilaštvo za organizovani kriminal, Vladimir GajićBeograd\nMirjana Lepan kaže:\n22. januara 2021. u 10.26\nSvi koji budu ispitani da idu na poligrafsko ispitivanje.\n22. januara 2021. u 14.02\nnelegalno je kako god okreneš\n24. januara 2021. u 21.14\nTo nije lepo, radio sam taj posao\npa prijavio je\n22. januara 2021. u 15.04\nNe znam otkud vam sad to.\n23. januara 2021. u 09.03\nDobro je da su državni organi preduzeli konkretne korake u otkrivanju ko stoji iza prisluškivanja Aleksandra Vučić.Što pre uhapsiti sve koji stoje iza nezakonitog prisluškivanja Aleksandra Vučić.\n26. januara 2021. u 12.14\nTvoji se sigurno ponose tobom\n23. januara 2021. u 09.55\nMislim da je sad svima jasno koje su razmere prisluškivanja i koji je cilj bio. Neopravdani su mnogi napadi koji su upućuju na adresu predsednika države, bez osnova, bilo kakvog dokaza. Radi se o protivzakonitom prisluškivanju i svako mora to da osudi, bez obzira kojoj političkoj grupaciji da pripada.\n23. januara 2021. u 11.02\nStvari koje narusavaju stabilnost jedne drzave kao sto je afera prisluskivanja predsednika drzave mora da ima kraj i ne sme da se ponavlja


U Kragujevcu normalizovana proizvodnja Punta\n24 Nov 2009 - 14:03 Vesti Link\nU pogonima Fabrike automobila u Kragujevcu, gde je 14. novembra izbio požar, danas je normalizovana proizvodnja "punta".\nGeneralni direktor Grupe "Zastava vozila" Zoran Radojević kaže da će proizvodnja startovati punim kapacitetom i, kao i pre požara, dnevno će se montirati 120 "punta".\nOn je napomenuo da je juče počela probna proizvodnja "punta" i dodao da je fabrika uradila internu procenu i da šteta od požara iznosi oko 95 miliona dinara.\n"To je procena naših stručnjaka, ali još ništa zvanično nismo dobili od istražnih organa, a ni osiguravajuće društvo još nije dalu svoju procenu", rekao je Radojević i dodao da je fabrika Zastava osigurana kod kompanije "Dunav osiguranje", kao i kompanija Goša, koja je izvodila radove u fabrici automobila kada je izbio požar.\nU požaru, koji se dogodio u starom delu proizvodne hale, a koja se nalazi izmedju modernizovanih pogona Lakirnice i Montaže, izgorelo je devet školjki za automobil "punto", urušeno je 200 kvadratnih metara krova, a oštećeni su transporter za prenos vozila i elektro-instalacije.\nMontaža "punta" u Kragujevcu počela je aprila ove godine i do danas je, prema rečima Radojevića, proizvedeno i prodato oko deset hiljada tog vozila, koje se proizvodi sa motorima na benzin, dizel i na gas.


Nokia Siemens ukida 2.900 radnih mesta u Nemačkoj – Personal magazin\nKOmpanija Nokia Siemens Networks saopštila jeda će u sklopu preustroja međunarodnog poslovanja u ovoj godini ukinuti oko 2.900 radnih mesta u Nemačkoj. Iz zajedničke kompanije finske Nokije i nemačkog Siemensa…\nKOmpanija Nokia Siemens Networks saopštila jeda će u sklopu preustroja međunarodnog poslovanja u ovoj godini ukinuti oko 2.900 radnih mesta u Nemačkoj. Iz zajedničke kompanije finske Nokije i nemačkog Siemensa najavljeno je otpuštanje oko trećine od ukupno 9.100 zaposlenih u Nemačakoj, te zatvaranje administrativnog sedišta u Minhenu.\nPlaniraju takođe da premeste dodatnih oko 1.600 radnih mesta na preostalih pet nemačkih lokacija za proizvodnju i istraživanje.\nProizvođač mrežne opreme sa sedištem u gradu Espoo, blizu finskog glavnog grada Helsinkija, u novembru je objavio da će ukinuti 17 hiljada radnih mjesta, od oko 70 hiljada koliko ih ukupno zapošljava širom sveta, kako bi do 2013. smanjili godišnje troškove za milijardu evra.\nNokia Siemens ukida 2.900 radnih mesta u Nemačkoj was last modified: February 1st, 2012 by Redakcija


Šećerana „Bačka“ proslavila vek uspešnog poslovanja - Sunoko\nŠećerana „Bačka“ proslavila vek uspešnog poslovanja\n15.08.2012. | Vesti i saopštenja\nNajstarija domaća fabrika šećera „Bačka“, koja posluje u okviru kompanije Sunoko, najvećeg domaćeg proizvođača i izvoznika šećera, proslavila je danas u prostorijama fabrike jubilej – 100 godina postojanja. Kompanija „Sunoko“ sa 51 odsto učešća na tržištu, najveći je srpski proizvođač šećera, a od 2003. godine u modernizaciju fabrika koje posluju u okviru njenog sistema, uloženo je više od 100 miliona evra.\nVojvodina je jedno od najplodnijih zemljišta za uzgoj šećerne repe u Evropi, odmah posle Nemačke i Francuske. Zato je jedan od strateških ciljeva Sunoka da proizvodnju šećera u Srbiji podigne na evropski nivo. Planiramo da tokom ove godine investiramo oko 9,4 miliona evra u svoje fabrike. Investicije su orijentisane ka povećanju kapaciteta prerade, smanjenju troškova proizvodnje, povećanju energetske efikasnosti i očuvanju životne sredine. Ponosni smo što je od 2010. godine Sunoko ponovo u većinskom vlasništvu MK Grupe, i verujem da će ova šećerana u Vrbasu imati takvu istoriju da će slaviti i 200 godina rada – izjavio je Miodrag Kostić, predsednik MK Grupe.\nU fabrici šećera Bačka u Vrbasu ove godine je uloženo 2,3 miliona evra od čega je pola miliona utrošeno za izgradnju uređaja za prečišćavanje dimnih gasova iz kotlova, što će značajno doprineti smanjenju uticaja na životnu sredinu. Osim toga Sunoko investira i u pogon u Pećincima gde započeta je izgradnja parne sušare repinog rezanca čija je ukupna vrednost 9 miliona evra. Time će biti omogućeno povećanje energetske efikasnosti i potpuno eliminisanje emisije štetnih gasova iz tog izvora. Proizvodnim planovima predviđeno je da u šećerani Vrbas tokom ovogodišnje kampanje bude prerađeno 700.000 tona šećerne repe i time se ostvari optimalno korišćenje kapaciteta. Sunoko planira da preradi repu sa 33.000 ha koliko je zasejano šećernom repom i ostvari proizvodnju šećera na nivou od 230.000 tona – istakao je Ljubiša Radenković, generalni direktor Sunoka.\nNajstarija domaća fabrika šećera „Bačka“, koja posluje u okviru kompanije Sunoko, najvećeg domaćeg proizvođača i izvoznika šećera, proslavila je danas u prostorijama fabrike jubilej – 100 godina postojanja....


I dok je čitav svet i dalje pod utiskom uspeha svemirske agencije NASA, svoju veliku pobedu proslavila je i grupa programera koja je radila na razvoju softvera pod nazivom ‘F prajm’. Uloga ovog softvera koji je razvila pomenuta agencija a koji radi sa operativnim sistemom GNU (kernel)/Linux koristi se za upravljanje malim satelitima i instrumentima, u ovom slučaju mini helikopterom koji je pomogao roveru da sleti na “Crvenu planetu” i koji će mu pomagati u daljoj koordinaciji.\nKako je još ranije istakao Tim Kanham, ovo je prvi put da će se na Marsu koristiti GNU/Linux za upravljanje pomenutom letelicom i samim roverom (recimo rover Curiosity nije ima tu tehnologiju), te da je kod navedenog softvera otvoren od strane NASA laboratorije još pre nekoliko godina i javno se može naći putem GitHub-a, poznatog sajta gde programeri razmenjuju svoje radove, kao i putem NASA zasebnog GitHub linka.\nUkoliko sagledamo benefite koncepta otvorenog koda, jasno je da je NASA ovim potezom ostavila mogućnost drugim nezavisnim developerima da koriste redove njihovog koda kako bi upravo uz pomoć njega i operativnog sistema GNU/Linux uspeli da integrišu u sopstveni softver za upravljanje manjim letelicama na zemlji – što mogu između ostalog da budu i dronovi. Od ranije je poznato koliko samo Nasinih rešenja imamo u realnoj životnoj primeni kao što su memorijska pena i pumpa visokog pritiska za pravljenje kafe u aparatima, ali i mnogi drugi.\nSada je i javno obelodanjeno da je ova agencija svima na raspolaganje stavila još jednu veoma korisnu funkciju za autonomnu kontrolu objekata uz pomoć otvorenog koda, čije ćemo prednosti pokušati da objasnimo u nastavku teksta. Uz to, približićemo i šta tačno podrazumeva ‘F prajm’ softver koji je pomogao roveru da dođe na Mars, kako bi krenuo u potragu za potencijalnim oblicima o dokazu života i kako bi prikupio važne naučne dokaze sa ove planete o kojoj iz godine u godinu znamo sve više informacija.\nI letelica i rover koji se trenutno nalaze na Marsu imaju mogućnost autonomnog upravljanja upravo zahvaljujući GNU/Linux sistemu, tačnije softveru otvorenog koda.\nPrincip otvorenog koda je oko nas i tek će imati svoju primenu u naprednim rešenjima\nJoš 2018. godine iz Nasine laboratorije za mlazni pogon pri kalifornijskom Institutu za tehnologiju, istakli su da je razvoj softvera za misije kao što su “CubeSats” i “SmallSats”pravi izazov. Ove misije imaju gotovo uvek ambiciozne ciljeve, skroman budžet i tesan raspored, a da bi se upravo tim izazovima odgovorilo, pišu iz Nase, neophodan je kvalitetan i stabilan softver framework. Upravo ovakvi softveri su zaduženi da pruže arhitekturu, infrastrukturu, alate i softverske komponente za višekratnu upotrebu, a sve to može pomoći programerima da isporuče svoj kod na vreme i u skladu sa budžetom.\nSvoje iskustvo u ovoj ekspertizi iz agencije su podelili i sa svim ostalim ljudima koje ove studije i tehnologija zanimaju, što je svakako velika stvar i još jedan dokaz moćne primene otvorenog koda koji će se, nadam se, koristiti još više u različitim sferama društva i industrija. Kada već govorimo o ovom terminu koji je usko vezan za procese programiranja, razgovarali smo sa Brankom Đurkovićem koji radi kao senior developer u Berlinu, a koji nam je detaljnije objasnio princip otvorenog koda i njegove prednosti.\n“Glavna prednost softvera otvorenog koda je upravo u toj otvorenosti. Sa jedne strane imamo neometan uvid u arhitekturu i rad softvera zarad razumevanja i bezbednosti. Sa druge je javno dostupno znanje koje je ugrađeno u takav softver“, istakao nam je Branko na početku. Kako nam je on otkrio, svako može da prouči, nauči kako je nešto napravljeno, pa čak i promeni i unapredi takav kod. Što bi se na narodski način reklo, dodaje Branko, “ne izmišlja se točak iz početka” već je ovde reč o postojećem iskustvu:\nBukvalno, ne postoje granice u primeni ovakvog načina razvoja softvera. Zapravo, većina tehnologija koje su danas rasprostranjene i koje koristimo ili su u osnovi otvorenog koda ili su nastali na bazi nečega što je kao tavko razvijano na univerzitetima. Pričamo o tehnologiji koja kreće od univerzitetskog obrazovanja i osnova Interneta, preko pametnih telefona i satova, pa evo i do “svemirske tehnologije” koja nas vodi do Marsa.\nNa pitanje Netokracije koji je glavni razlog zbog kojeg je NASA izabrala baš ovaj metod da omogući letelici i roveru autonomno upravljanje i navigaciju, naš sagovornik dodaje da iako je često cilj ušteda novca i resursa posebno na ovako velikim i skupim projektima, ovde je u pitanju bila fleksibilnost GNU/Linuxa u odnosu na druge platforme:\nKorišćeno je dosta komercijalnog hardvera koji se može naći u standardnim mobilnim telefonima, pa je integracija i razvoj na takvoj platformi, uz otvoreni kod, pandan izgradnju robota od LEGO kocki. Teoretski bi sličnu letelicu mogli da napravite i sami kod kuće. Ovo je prvi put da je korišćen ovakav pristup, ali ekspanzija definitivno tek sledi.\nZaključivši ovu temu sa osvrtom na dalje korišćenje i upotrebu open source metoda, Branko ističe da je “otvoreni kod” već svugde oko nas, čak i kada ga mi ne vidimo. Prema njegovim rečima jedan od najreprezentativnijih primera jeste operativni sistem Android koji je zapravo najbolji primer softvera koji je baziran na GNU/Linux-u i sada se već standardno nalazi na mnogim uređajima poput telefona, automobila, u okviru TV sistema i slično.\n“Kako sve velike kompanije (Microsoft, Google, IBM…) već rade neki vid razvoja na otvorenom kodu, možemo očekivati sve veću primenu i rasprostranjenost”, zaključio je na kraju Branko.


Srbija da se uključi u regionalnu raspravu - Ozonpress :: internet portal\nSrbija da se uključi u regionalnu raspravu o gradnji nuklearne centrale u Mađarskoj\nDa li je Vlada Republike Srbije učestvovala u izradi „Studije uticaja na životnu sredinu – Međunarodno poglavlje“ za projekat izgradnje nukelarne elektrane „Paks 2“ u Mađarskoj?\nKakvu poziciju će zauzeti Vlada Srbije u odnosu na nameru mađarske Vlade da izgradi nuklearnu elektranu „Paks 2“?\nKoje ekološke posledice i bezbednosne rizike po stanovništvo, životnu sredinu države Srbije i ekosistem Dunava će izazvati izgradnja nuklearne elektrane „Paks 2“u Mađarskoj ?\nDa li će se, kada i kako našoj javnosti predstaviti Studija o proceni prekograničnog uticaja nukelarne elektrane „Paks 2“ u Mađarskoj na zdravlje građana i životnu sredinu u Srbiji i na koji način ćemo se o njoj izjašnjavati?\nKo će pokrivati dodatne rizike za posledice eventualnih šteta po zdravlje i životnu sredinu koje mogu nastati u slučaju akcidenata?\nZeleni Srbije zahtevaju da se Srbija aktivno uključi u ovu raspravu jer smatraju da je to od velike važnosti za bezbednost građana kao i za zaštitu životne sredine. Projektom ove veličine ugrožava se ekosistem svih okolnih zemalja. Nuklearna elektrana koristi za hlađenje vodu iz Dunava. Potrebne su velike količine vode koja se zagreva i koja time ostavlja velike posledice po biljni i životinjski svet Dunava.


Govoreći za nedeljnik „Ekspres“, Vučić je kazao da je odgovornost pitanje „uredjene države, sistema i osnovnih načela kojima se rukovodimo“.\n„Pre nego što izaberem saradnike razmišljam o tome da li verujem da su u stanju da rade i imaju rezultat, a kada ih postavim, ostane samo pitanje odgovornosti. I od njega nema skrivanja niti ću ja dopustiti da se bilo ko sakrije. To oni koji me ne vole nikako da shvate i mislim da se tu krije razlog stalnog ‘kačenja sa Vučićem“, ocenio je predsednik tehničke vlade.\n„Odličan saradnik, sa mojim punim poverenjem, kad je pogrešio, odgovarao je. Što protivnici time nisu zadovoljni, šta da im radim, ionako nisam nikada ni imao nameru da njima udovoljim“, dodao je Vučić.


Aplikacija za bebe | Radio Televizija BN\nRoditelji jedino na osnovu bebinog plača mogu znati šta joj treba, ali zabrinuti i neiskusni često teško razumeju u čemu je problem. Grupa američkih i kineskih naučnika radi na razvoju sistema veštačke inteligencije koji može da razlikuje kada beba plače zato što je gladna, bolesna ili želi da je uzmemo u naručje.\nInformacione tehnologije 13.07.2019 | 15:12\nSvaka vrsta bebinog plača ima određena zajednička obeležja koja roditelji uspevaju da prepoznaju svesno ili nesvesno. Roditeljima polazi za rukom da protumače plač svojih beba, mada se često dešava da se ne slažu, ali i da pogreše.\nNaučnicima je bilo teško da otkriju obrasce koji se pojavljuju u raznim vrstama dečjeg plača, ali su uspeli da razviju algoritme i aplikaciju veštačke inteligencije koja će rešiti ovaj problem.\nRezultate istraživanja su zajedno objavili Institut elektrotehničkih nauka i kinesko Udruženje za automatizaciju.\nNjihova aplikacija koristi algoritme za automatsko prepoznavanje govora, koje već koriste kompanije poput „Gugla“ i „Amazona“, kako bi prepoznali i protumačili različite karakteristike bebinog plača.\n„Kao i u određenom jeziku i ljudskom govoru, u zvuku plača postoji mnogo podataka koji su povezani sa stanjem zdravlja“, ističe profesorka Ličuan Liu, sa univerziteta u Severnom Ilinoisu i jedna od članica istraživačkog tima.\nNaučnici su koristili metod kompresivnog očitavanja, proces koji rekonstruiše signal na osnovu oskudnih podataka, ili kada je zvuk snimljen u bučnom okruženju. Oni su razvili algoritam koji može da prepozna kada je plač normalan, a kada ukazuje na bol.\nIstraživači se nadaju da će ovaj algoritam pomoći ne samo roditeljima, već i zdravstvenim radnicima\nKako su naglasili u Udruženju za automatizaciju, algoritam se može koristiti širom sveta jer nije vazan za konkretnu bebu. Istraživači se nadaju da će ovaj algoritam pomoći pre svega u zdravstvenim ustanovama u kojima se osoblje oslanja isključivo na iskustvo.\n„Krajnji cilj ovog projekta su zdravije bebe i manji pritisak na roditelje i staratelje. Sarađujemo sa bolnicama i medicinskim istraživačkim centrima, kako bismo dobili što više podataka koji će olakšati rad u kliničkoj praksi“, naglašava profesorka Liu.


WANNABE REVIEW: Naši utisci o "Madame X" - Page 2 of 4 - WANNABE MAGAZINE\nEkipa koja je radila na albumu uključuje genijalnog producenta Mirwaisa koji je dobrim delom zaslužan za albume kao što su Music, American Life, Confessions on a Dancefloor i sad Madame X, a tu se pored njega nalazi i proverena ekipa saradnika kao što su Diplo, Mike Dean, Billboard i Pharrell Williams.\nMadonna je potpisana kao tekstopisac i producent na svakoj traci na albumu.\nOd eksperimentalnog zvuka sa fado elementima, preko afričkih primesa zvuka, evidentan je i club scene u stilu pesme kao što je Vogue, ali naravno akcenat je i na španskim i portugalskim zvukovima što je skroz okej s obzirom na to da pevačica sad živi u Portugaliji. Ono što je takođe posebno interesantno je da na ovom albumu Madonna peva na španskom, portugalskom i engleskom jeziku.\nŠta mi mislimo o novom albumu, možeš da saznaš u nastavku gde analiziramo traku po traku.\nInspirisana ritmovima i zvukovima latino muzike, kombinacija sa Malumom je odličan miks kako bi se ova pevačica približila mlađoj publici. Odličan ritam uz tekst koji je napisan na engleskom i španskom jeziku je veoma interesantan spoj kao i obično, ali da li je ovo bio pametan izbor za prvi singl? Možda ne na prvih pet slušanja, ali nakon toga će vam u glavi sigurno odzvanjati hteli to ili ne “One two cha cha cha”. Drugačije od svakog prvog singla Madonne koji smo čuli u poslednjih dvadeset godina, osvežavajuće i svakako letnje.\nOvu pesmu smo čuli još prošle godine na Met Gali, ali je za album kompletno izmenjena. Jako čudan prelaz na tek drugu traku albuma, koja je dosta politički orijentisana, kao većina albuma. Eksperimentisanje sa zvukom, uvođenje auto-tuna u abnormalnim količinama koje se provlači kroz zvukove muzičkih instrumenata poput violine i klavira koji su sve manje zastupljeni u muzici otkad vlada era tehnologije. Spot je takođe veoma čudan, politički i religijski orijentisan, a gost u spotu je gej reper Mykki Blanco.\nJoš jedan Madonnin životni stav proveden kroz muzičku numeru gde ova umetnica pokušava da osvesti svet o kontroli nad vatrenim oružjem. Početak koji je urađen u vidu balade, sa ponovo divnim prizvucima muzičkih instrumenata i pod notom violine koja se čuje kroz celu pesmu, pratećim vokalima hora se pretvara u dance traku inspirisana klupskom scenom New Yorka, što nas dosta asocira na njenu numeru Vogue iz 1990. godine.\nPrva Diplo producirana traka na albumu je toliko evidentna kao njegova produkcija, što prepoznaje svako ko prati rad ovog producenta i DJa. Neobičan spoj koji čine Madonna i Quavo, verovatno i pomalo evidentan kako bi bila u nekom trending momentu, ova traka je takođe politički orijentisana gde uz repera pevačica peva o boljoj budućnosti. Elementi reggee muzike su takođe evidentni u ovoj pesmi.\nBatuka je spoj raznih muzičkih žanrova i plesa kombinovanog sa aerobikom. Čudna jako traka gde dominira zvuk Afrike koji nije svakodnevna pojava u pop muzici. Ipak Madonna kroz ovu evidentno eksperimentalnu pesmu i dalje se bori za bolje sutra, sa svojih uskoro 61 godinu.\nPesma koja istražuje dubine svetskih problema kroz trenutno ugnjetavanje LGBTQ zajednice, Afrike, islamske veroispovesti i apsolutno svega što se koristi kao političko oružje za stvaranje haosa u svetu od ljudi koji su mali, a imaju veliku moć u rukama. Kroz ovu pesmu se provlače elementi fado muzike, što nije mnogo čudno s obzirom na to da Madonna živi u Lisabonu od prošle godine. Recimo da je ovo modernizovani fado zvuk, pretočen u pop kulturu.


Vrijeme – Stranica 62 – Visegradlive.com\nHome / Vrijeme (page 62)\nOblačno i prohladno\n21. Septembra 2017.\tVrijeme\nU Republici Srpskoj i Federaciji BiH danas će biti oblačno i prohladno vrijeme sa kišom na istoku i sjeveroistoku, te najvišom temperaturom vazduha od 10 do 19, na jugu do 23 stepena Celzijusova. Od sredine dana u većini predjela biće suvo, uz razvedravanje na jugu i jugozapadu, promjenljivu oblačnost na …\n20. Septembra 2017.\tVrijeme\nU Republici Srpskoj i Federaciji BiH danas će biti hladno i kišovito vrijeme, uz najvišu dnevnu temperaturu od devet do 18 stepeni Celzijusovih. Ujutro će biti oblačno uz slabu kišu. Nešto jače padavine očekuju se na jugozapadu, a na istoku će biti pretežno suvo uz slabu kišu samo povremeno, saopšteno …\nVreme u BiH: Danas pretežno oblačno, posle podne pljuskovi\n19. Septembra 2017.\tVrijeme\nU BiH danas se očekuje pretežno oblačno vreme sa kišom, pljuskovima i grmljavinom. Kiša će sredinom dana jačati i na zapadu će biti hladno, sa nešto obilnijim padavinama, koje će se polako širiti ka jugu i istoku, gde će biti i pljuskova sa grmljavinom, a moguće su i lokalne nepogode, …\nU BiH promenljivo oblačno vreme sa sunčanim intervalima\n18. Septembra 2017.\tVrijeme\nU RS i BiH danas će će biti suvo vreme, uz sunčane intervale i promenljivu oblačnost. Nakon hladnog jutra se temperaturama od 7 do 13 stepeni, u toku dana očekuje se toplije vreme sa temperaturama od 20 do 25 Celzijusovih. U Krajini oblačno, a u ostalim predelima malo do …\nNa snazi narandžasti meteoalarm u većem dijelu BiH\n17. Septembra 2017.\tVrijeme\nTokom današnje dana očekuje se izraženije grmljavinsko nevrijeme praćeno jakim do olujnim udarima vjetra, te intenzivnijim padavinama. Lokalno je moguća i pojava grada. Federalni hidrometeorološki zavod BiH izdao je narandžasto upozorenje u većem dijelu Bosne i Hercegovine zbog vjetra i u pojedinim dijelovima zbog količine padavina. Narandžasti meteoalarm upaljen je …\nDanas oblačno sa kišom i PLJUSKOVIMA SA GRMLJAVINOM\nSvežije i pretežno oblačno vreme sa kišom i pljuskovima sa grmljavinom, uz najvišu dnevnu temperaturu vazduha do 26 stepeni Celzijusovih, preovladavaće danas u Republici Srpskoj i FBiH. Ujutro i prepodne biće oblačno sa kišom i pljuskovima u Krajini i severnim predelima, saopšteno je iz Republičkog hidrometeorološkog zavoda. Padavine će …\nRADUJETE SE VIKENDU U BiH stiže promena vremena koja se nekima NEĆE SVIDETI\n15. Septembra 2017.\tVrijeme\nPretežno sunčano vreme preovladavaće sutra u većem delu BiH. Sa zapada će dolaziti prolazna umerena oblačnost, a krajem dana i u noći na nedelju pljuskovi i grmljavina se očekuju u Krajini, severnim i zapadnim područjima Bosne. Kako je saopšteno iz Federalnog hidrometeorološkog zavoda, duvaće vetar umerene jačine južnog smera. Najniža …\nTemperatura do 27 stepeni: U BiH danas promenljivo oblačno i sunčano vreme\nPromenljivo oblačno i sunčano vreme, preovladavaće danas u Republici Srpskoj i FBiH. Jutro sveže uz slabu kišu ponegde u severnim i zapadnim krajevima, tokom dana promenljivo oblačno uz sunčane intervale. Vetar slab do umeren istočni i severoistočni, a u Hercegovini slab do umeren, južni i jugozapadni, saopšteno je iz Republičkog …\nUŽIVAJTE U LEPOM VREMENU U BiH danas sunčano i toplo\n14. Septembra 2017.\tVrijeme\nPretežno sunčano i toplo vreme preovladavaće danas u Republici Srpskoj i FBiH. Krajem dana očekuje se postepeno povećanje oblačnosti na zapadu i severu. Vetar će biti umeren do jak, jugozapadnog smera, saopšteno je iz Republičkog hidrometeorološkog zavoda. Najviša temperatura vazduha biće od 26 do 31, u višim predelima od 19 …\nNakon SVEŽEG JUTRA: U BiH danas razvedravanje i PORAST TEMPERATURE\n13. Septembra 2017.\tVrijeme\nNakon svežeg jutra sa mestimičnom kišom danas će u Republici Srpskoj i FBiH doći do razvedravanja uz porast temperature Jutro oblačno sa mestimično slabom kišom ili rosuljom uglavnom na zapadu, na istoku, jugoistoku i jugu promenljivo oblačno s prolaznom kišom. U prepodnevnim satima doći će do postepenog razvedravanja i pojave …


Vi ste ovdje:Home»News»Austrija: Građani ne vjeruju ni vladi ni opoziciji\nGrađani Austrije više nemaju povjerenje u politiku, pokazuju rezultati istraživanja Instituta za demoskopiju i analizu podataka (IFDD).\nTrenutno 30 posto stanovnika ove zemlje vjeruje trenutnoj vladi koju čine Narodna partija Austrije (OVP) i Zeleni. Ni na drugoj strani nije mnogo bolje, jer sa politikom opozicionih partija zadovoljno je 22 posto građana.\nIstraživanje je sprovedeno prije nego što su objavljene mjere protiv poskupljenja, ali, kako ističe IFDD, te mjere mogle bi donijeti poboljšanje od svega jedan do dva posto u korist vlade.\nZbog nezadovoljstva sa postojećim strankama otvara se prostor za platforme ljudi iz politike, nauke, privrede i društva. Prema istraživanju javnog mnjenja 45 posto bi željelo da se pojavi tako neka platforma, a 92 posto njih bi i glasalo za takvu vrstu političke organizacije.


OLIVERA RADOVANOVIĆ: Benzin čeka varnicu | Autonomija\nOLIVERA RADOVANOVIĆ: Benzin čeka varnicu\nHitno je potrebno aktiviranje građana Vojvodine u formulisanju vlastitih stavova i interesa. Istorija nam neće oprostiti na propuštanju ove šanse\nVraćajući se malo unazad, može se konstatovati da nov saziv republičke skupštine, kao i nova Vlada Republike Srbije nisu doneli nikakve pomake na unutrašnjem i spoljnopolitičkom planu, a nedonošenjem radikalnih reformskih zakona došli smo u situaciju da se izvrgava ruglu „namera“ države Srbije oko usvajanja vrednosti koje promoviše i na kojima je bazirana Evropska unija.\nSkorašnja “događanja” oko „Južnog toka“ potvrdila su odlučnost zemalja Evropske unije da istraju na principima nemonopolskog ponašanja u energetici, pa se insistira i na izjašnjavanju članica EU i pretendenata za članstvo u EU da unutrašnjim zakonodavstvom i praktičnim političkim potezima vlast zaštiti svoje građane od bilo kakvog i bilo čijeg energetskog i političkog monopola, što Vlada Srbije odbija da uradi, odnosno odlaže da to učini.\nIsto tako se primećuje da je moralno beznađe u Srbiji sve dublje. Političke elite Srbije, svi njeni akteri, sve političke stranke, svi parlamenti i sve lokalne samouprave dugogodišnjim porazima, krađama, neispunjenim obećanjima udaljili su se od građana, a najnovija događanja oko „pretorijanaca“ Aleksandra Vučića dodatno su moralno srozala političare sa najvišim pozicijama u državi. Istovremeno, prva politička ličnost Srbije, njen premijer, upravo je imao sličnu sudbinu, sličan put: od mladog „pretorijanca“ i ogrezlog nacional-fašiste Vojislava Šešelja, koji za nagradu dobija mesto ministra informisanja pod Slobodanom Miloševićem, jedinog ministra koji je zabranjivao novine (što je pratila i likvidacija vlasnika), umesto lustracije i zabrane političkog delovanja, taj Aleksandar Vučić postaje „čovek rešenja“, na kojeg je pristala Evropa! Doduše s pravom, jer je to legalno izabrana “vlast”. Međutim, došli smo u situaciju da ta činjenica podriva, ne samo unutrašnji politički poredak Srbije, koji bi trebao da bude baziran na poštovanju prava i zakona, jer je jasno da takva ličnost ne može da iznese demokratske procese i vrednosti koje Srbija mora da usvoji, nego je podrivena i vera u samu Evropsku uniju.\nZato danas dolazimo u opasnu situaciju da zapravo nemamo formiranu pravu opoziciju.\nKao posledicu imamo gušenje svake slobodne misli i širenja informacija koje vlast smatra opasnim za nju samu. Svakodnevno rušenje sajta “Peščanik” je paradigma ataka i ubijanja slobodne reči u Srbiji. Negiranje napada na sajtove, privođenje ljudi koji su izneli svoje mišljenje na ličnim fejsbuk profilima i potpuno neodmerena javna svađa sa OEBS-om i njegovim predstavnicima u Srbiji – jedan je u nizu nedržavničkih poteza ove vlasti.\nPredlog može ići samo u jednom pravcu – hitno aktiviranje građana Vojvodine u formulisanju vlastitih stavova i interesa. Istorija nam neće oprostiti na propuštanju ove šanse.\n(Autorka je predsednica UO Zelene mreže Vojvodine)


Tekvondo klub Astra Niš : Južne vesti\nTekvondo klub Astra Niš\nDesetogodišnjakinja iz Niša prvakinja Srbije u tekvondou\n18:48, 6. 5. 2019.\nPobedama u četiri kola u kategoriji pionirki do 33 kg mlada Nišlijka Maša Nešić, članica Tekvondo kluba Astra, osvojila je titulu prvakinje Srbije u tekvondou, a takođe je nagrađena peharom za najuspešniju takmičarku u konkurenciji pionirki.\n11:01, 13. 11. 2018.\nMlade niške takmičarke osvojile balkanske medalje u tekvondou\n08:01, 2. 10. 2018.\nNa Balkanskom prvenstvu u tekvondou takmičarke Tekvondo kluba Astra iz Niša imale su zapažene rezultate. 10-godišnja Maša Nešić osvojila je srebrnu medalju u kategoriji do 30 kg, dok je njena sugrađanka Iva Brajović (10) bila treća u kategoriji do 38 kg.\nMilica Mandić dolazi u Niš\n09:51, 31. 1. 2014.\nU nedelju, 2. februara u sali Osnovne škole "Mika Antić" u Durlanu biće održan javni trening na kom će biti olimpijska prvakinja u tekvondou i članovi Tekvondo kluba Galeb iz Beograda.\n10:32, 3. 5. 2012.\nNa međunarodnom turniru u Sofiji takmičari Tekvondo kluba "Astra Niš" osvojili su 5 medalja.\nUspeh niških tekvondoista\n10:52, 5. 3. 2012.\nTakmičari Tekvondo kluba "Astra Niš" osvojili su 8 medalja na Prvenstvu Srbije za juniore i pionire u Beogradu.\nUspeh mladih niških tekvondoista\n15:58, 3. 10. 2011.\nTakmičari Tekvondo kluba Astra iz Niša osvojili su šest medalja na Kupu Srbije za pionire i kadete.


Time je znatno smanjen saobraćaj na Ibarskoj magistrali, a rasterećenje se očekuje i kada se ceo teretni saobraćaj sa magistralnih puteva prebaci na autoput.\nI pored povremenih kolona na isključenju sa autoputa "Miloš Veliki" većih zastoja nema.\n"Putevi Srbije" navode da se samo za prvih pet dana od puštanja u saobraćaj na novootvorenu deonicu autoputa Miloš Veliki uključilo više od 70.000 vozila, dok je na Ibarskoj magistrali mereno od Lipovačke šume do Preljine prošlo ukupno 32.000 vozila, odnosno dnevno oko 7.300 vozila.\nRTS javlja da je rasterećenje Ibarske magistrale već evidentno, a autoput može potpuno da preuzme tranzitni saobracaj, osim ako kamioni ne budu izbegavali plaćanje putarine.\n- Ne verujem da će u punom kapacitetu koristiti. Siguran sam da će određeni broj vozila gledati da beži od tog autoputa, ali zato postoje rešenja i mislim da oni moraju da se usmere na autoput i da moraju da koriste taj autoput - naglašava Milan Božović iz Komiteta za bezbednost saobraćaja.


Bajatović: Koliko košta obezbeđenje Brankice Stanković? | N1 Srbija\nEkipa Insajder napustila konferenciju za novinare Bajatovića\n|01.04.2016. |13:19 >14:38\nDirektor Srbijagasa Dušan Bajatović umesto odgovora na pitanje kako se troši novac koji je Srbija uložila u izgradnju Južnog toka, postavio je pitanje koliko košta obezbeđenje Brankice Stanković koje joj je dodeljeno odlukom države.\nNa današnjoj konferenciji za novinare prethodno je Dušan Bajatović u uvodnom izlaganju optužio redakciju Insajdera, koju je sve vreme nazivao Autsajder, da vodi kampanju protiv, kako je rekao, gasa kao energenta i da to novinari rade zbog donacija.\nNovinarka Insajdera posle ovih opužbi pitala je Bajatovića da li je takva diskreditacija njegov pokušaj da umanji značaj pitanja kako je novac građana Srbije potrošen, na šta je direktor Srbija gasa odgovorio kontrapitanjem: Koliko košta obezbeđenje policije koje ima Brankica Stanković?.\nNa konstataciju novinarke da je Brankica Stanković pre godinu dana tražila da joj se na ličnu odgovornost ukine obezbeđenje, ali da iz MUP nema odgovora, Bajatović je objasnio da je on samo pitao koliko to košta i da nije rekao da njoj obezbeđenje ne treba.\nViše o tome kako je kontrolisan novac potrošen za Južni tok čitajte na Insajder.net.\nNUNS: Bahato i uvredljivo\nNačin na koji se direktor Srbijagasa Dušan Bajatović na konferenciji za novinare obratio novinarima Insajdera bahat je i krajnje uvredljiv, smatra Nezavisno udruženje novinara Srbije (NUNS).\n"Brankici Stanković je obezbeđenje dodeljeno jer je, zbog onoga o čemu je pisala, godinama izložena brutalnim pretnjama i pritiscima. To, dakle, nije posledica njene volje ili nekog hira, nego činjenice da srpsko društvo još nije uspelo da obezbedi uslove za normalan rad svih novinara i da su različiti centri moći i nasilničke grupe izvor ozbiljnih pretnji", navodi NUNS.\nU saopštenju se dodaje da je "Bajatovićeva izjava uvredljiva ne samo za one novinare koji su izloženi brutalnim pretnjama i kojima je moralo da bude dodeljeno policijsko obezbeđenje, nego i za celokupnu novinarsku profesiju".\n"Ona je neprihvatljiva i zbog toga što praktično dovodi u pitanje nastojanja društva i države da, u meri u kojoj je to moguće, zaštite novinare. Život pod policijskom zaštitom je mučan i teško podnošljiv, što je na svojoj koži najviše osetila upravo Brankica Stanković. Bajatović bi to morao da zna i najmanje što može da učini je da se javno izvini zbog ovakvog postupka", saopštio je NUNS.\nUNS: Neprimerena reakcija\nUdruženje novinara Srbije ocenilo je neprimerenom reakciju direktora "Srbijagasa" Dušana Bajatovića na pitanje novinarke "Insajdera" o gradnji Južnog toka.\nUNS je, takođe, naveo da je Bajatović redakciju "Insajder.net" sve vreme oslovljavao sa "agencija Autsajder".\nTagovi: Dušan Bajatović , insajder\nOd ovakovog moralnog patuljka a i svakojakog drugog se i ne ocekuje nesto bolje. Evo vam ga Rusofili pa se uhvatite sa njime u kolo. On vam je najbolja potvrda koliko vredi pakt sa Rusijom.\nJedan od bahatijih sa prostora Srbije koji sve radi iz ličnog koristoljublja.\nCovek koji radi direktno protiv interesa svoje drzave,za stranu silu, na 5 funkcija, usudjuje se da pita koliko nesto kosta. A sef njegove stranke je licno dodelio to obezbedjenje Stankovicki. To sto je on uradio i nastavlja da radi u Srbiji, u Evropi se naziva "veleizdaja" i odavno bi bio na visestrukoj dozivotnoj robiji da je ovo 'pravna' drzava.


VIDEO: Bez fabrika za preradu voća uzgajivači jagoda u neizvjesnosti - Zenicablog\nVIDEO: Bez fabrika za preradu voća uzgajivači jagoda u neizvjesnosti\nVIDEO: Bez fabrika za preradu voća uzgajivači jagoda u neizvjesnosti – Čelić, nekadašnje jugoslavensko središte uzgoja jagode, koja je bila glavni brend ovoga kraja, daleko je od prijeratnog obima proizvodnje. Procjenjuje se kako je ovog proljeća zasijano tek 500 duluma pod jagodom, što je deset posto od prijeratnog obima.\nPrema iskustvu uzgajivača jagode iz Čelića, ove preporuke poljoprivrednih stručnjaka uporno ignoriše veliki broj činovnika u ministarstvima gdje se kroji poljoprivredna politika. Bez dobro osmišljenog sistema proizvodnje, prerade i plasmana jagode, uzgajivači svjesno ulaze svake godine u rizik kreditnog zaduženja nadajući se da će ih poslužiti vrijeme i da će sa nakupcima postići što bolji dogovor o cijenama.\nTagoviakta bih ekonomija fabrike jagode obrada propadanje svijet trziste zenica


Vlada imenovala članove nove Radne grupe za bezbednost i zaštitu novinara\nOdluka Vlade Srbije o imenovanju članove nove Radne grupe za bezbednost i zaštitu novinara objavljena je u Službenom glasniku, a na čelu tog tela je predstavnik Ministarstva kulture i informisanja Dejan Stojanović, prenelo je Udruženje novinara Srbije.\nBetaDecembar 15, 2020\nIz UNS su podsetili da je zadatak nove Radne grupe da “podigne efikasnost reagovanja u slučajevima napada na novinare, kao i praćenje radnji preduzetih u cilju zaštite njihove bezbednosti”.\nOsim predstavnika kabineta predsednice Vlade Srbije i ministarstava, članovi Radne grupe su i zamenik republičkog javnog tužioca Branko Stamenković, zaštitnik građana Zoran Pašalić, predsednik Udruženja sudija i tužilaca Srbije Nenad Stefanović, predstavnica Fondacije Konrad Adenauer u Srbiji Aleksandra Popović, kao i predstavnici novinarskih i medijskih udruženja.\nZa članove Radne grupe iz kabineta premijerke Ane Brnabić imenovani su Mladen Bašić i Ana Miletić, iz Ministarstva spoljnih poslova Dejan Eraković, iz Ministarstva unutrašnjih poslova Slobodan Malešić, iz Ministarstva za evropske integracije Miroslav Gačević, dok je predstavnik Ministarstva pravde Jovan Ćosić.\nIspred novinarskih i medijskih udruženja u grupi su Slobodan Radičević iz UNS, Marija Babić iz Nezavisnog udruženja novinara Srbije, Veljko Milić iz Nezavisnog društva novinara Vojvodine, Veran Matić iz Asocijacije nezavisnih elektronskih medija, Ljiljana Stojanović iz Lokal presa, Stevan Ristić iz Asocijacije medija, Ivana Stevanović iz Asocijacije onlajn medija, Dragana Čabarkapa iz Sindikata novinara Srbije (SINOS) i Ferenc Berček iz Udruženja radio stanica (RAB).\nRadna grupa za bezbednost i zaštitu novinara, kako je objavljeno u Službenom glasniku, dužna je da najmanje jednom mesečno dostavi izveštaj o radu predsedniku i potpredsedniku Vlade Srbije i ministru kulture i informisanja.\nVlada Srbije formirala je u četvrtak Radnu grupu za bezbednost i zaštitu novinara i radnu grupu za praćenje sprovođenja Akcionog plana za primenu Strategije razvoja sistema javnog informisanja u zemlji za period od 2020. do 2025. godine.\nIz Vlade je saopšteno da je dosadašnji rad Stalne radne grupe za bezbednost novinara, koja je pratila postupanje tužilaštva u slučajevima krivičnih dela protiv novinara, ukazao na potrebu da se rad na tom problemu institucionalizuje, kako bi se efikasnije reagovalo u slučaju napada na novinare i pratile sve radnje preduzete u cilju zaštite njihove bezbednosti.


Pašalić: "Ne odlazim u januaru" - Sportske.net\nPašalić: "Ne odlazim u januaru"\nFudbaler Čelsija koji je na pozajmici u Milanu ove sezone istakao je da ne napušta Milan u januaru.\nOvo je Monteli potrebno za Ligu šampiona!Montela treninra strogoću - Baka na klupi jer se nije izvinio!Milan čeka okršaj Stouka i Vest Hema, evo i zašto!Milan se ustremio na "novog Vijeru"!I napadača Lestera povezuju sa Milanom\nFudbaler koji je pred početak ove sezone stigao u Milan iz Čelsija na pozajmicu, Mario Pašalić, istakao je da neće napustiti Rosonere u januarskom prelaznom roku, iako je bilo priče da će se tako nešto desiti.\nOn je odigrao svoj prvi meč za Milan protiv Peskare, istakao je da je veoma srećan zbog toga.\n"Veoma sam srećan, mislim da sam igrao dobro. Bio sam blizu da postignem gol dva puta. Čekao sam ovaj trenutak dugo", rekao je mladi hrvatski internacionalac.\n21-godišnji vezista je potvrdio da ne ide nigde.\n"Ne idem u januaru, ne pogađaju me priče da napuštam klub. Način na koji me Montela tretira dokazuje da ima poverenja u mene, razume me u potpunosti", rekao je on.\nPašalić se u potpunosti oporavio od povrede, sada je konačno spreman da pomogne Milanu u ovoj sezoni da se domogne Lige šampiona.


U planu tender za glavni projekat Memorijalnog centra Donja Gradina | BL Portal\nMinistarstvo prosvjete i kulture Republike Srpske planira da ove godine raspiše tender za izradu glavnog projekta memorijalnog centra u Spomen-području Donja Gradina koji će biti realizovan u saradnji sa Vladom Srbije, rekla je Srni resorni ministar Natalija Trivić.\nTrivićeva je podsjetila da su se vlade Srpske i Srbije na zajedničkoj sjednici krajem februara u Beogradu saglasile da realizuju projekat izgradnje memorijalnog centra tako da Vlada Srbije obezbijedi 75 odsto, a Vlada Srpske 25 odsto potrebnih sredstava.\nGovoreći o projektima koji su realizovani u prvih stotinu dana rada novog saziva Vlade Srpske, Trivićeva je istakla značaj potpisivanja Povelje o srpskom kulturnom prostoru sa Ministarstvom za kulturu i informisanje Srbije, s ciljem očuvanja kulturnog i nacionalnog identiteta srpskog naroda.\n– Povelja je izraz opredjeljenja vlada Srpske i Srbije da zajedno rade na očuvanju materijalnog i nematerijalnog kulturnog nasljeđa, posebno srpskog jezika i ćiriličnog pisma, ali i razvoju savremenog stvaralaštva – rekla je Trivićeva.\nOna je navela da je na putu sistemskog rješavanja zaštite ćirilice, kao pitanja od nacionalnog značaja, Ministarstvo dobilo i podršku eminentnih stručnjaka i institucija kulture u okviru Foruma o ćirilici koji je resorno ministarstvo prvi put organizovalo u Banjaluci.\n– Prepoznali smo ugroženost ćirilice u savremenom kontekstu i aktuelnom vremenu i u skladu sa svojom nadležnošću pokrenuli aktivnosti na zaštiti, njegovanju i očuvanju ćirilice kao kulturnog nasljeđa – rekla je Trivićeva.\nPrema njenim riječima, Ministarstvo će u saradnji sa privrednim subjektima nastaviti rad na usaglašavanju upisne politike u srednje škole sa zahtjevima tržišta rada, kao i na uvođenju dualnog obrazovanja da bi učenici stekli potrebne kompetencije.\n– Osim stvaranja boljih uslova rada u školama, za šta smo ove godine obezbijedili 1,8 miliona KM, radićemo na modernizaciji nastave i primjeni informacionih tehnologija u nastavnom procesu, kao i na programima usavršavanja nastavnika koji su ključni za kvalitet nastave – navela je Trivićeva.\nDodala je da je s ciljem boljeg povezivanja srednjeg obrazovanja sa tržištem rada osnovano tripartitno savjetodavno vijeće, u čiji sastav su uključeni predstavnici poslodavaca i Sindikata.\n– Veliki značaj ima i novi Protokol o postupanju u slučajevima vršnjačkog nasilja među djecom i mladima u vaspitno-obrazovnom sistemu Republike Srpske, koji smo potpisali sa Ministarstvom unutrašnjih poslova, radi unapređenja društvene brige za dijete i njegovu zaštitu – rekla je Trivićeva.\nOna je pojasnila da je Protokolom utvrđeno djelovanje institucija s ciljem prevencije, otkrivanja i suzbijanja nasilja, kao i pružanje potrebne pomoći u svim situacijama kada je dijete izloženo nekom obliku vršnjačkog nasilja.\n– Ministarstvo je u proteklom periodu načinilo veoma važne iskorake u oblasti obrazovanja i kulture u Srpskoj, te su nakon 11 godina nastavnicima i zaposlenima sa visokom stručnom spremom u obrazovanju i kulturi povećane plate za osam odsto – rekla je Trivićeva.\nNavela je da je doneseno osam pravilnika i dva uputstva kojima su, uz postojeće zakone, stvorene pravne pretpostavke za razvoj obrazovanja i kulture.\nTrivićeva je dodala da je u planu i donošenje zakona o sticanju statusa samostalnog umjetnika i samostalnog stručnjaka u kulturi, te donošenje više pravilnika koji će preciznije urediti brojna pitanja u oblasti obrazovanja i kulture.\nVrijednost bitkoina dostigla 5.000 dolara


Odbornici SO Rožaje donijeli su Odluku o postavljanju pristupnih rampi za pristup i kretanje invalidnih lica u svim javnim ustanovama i objektima koje koriste lica sa invaliditetom.\nPovodom Odluke, Udruženje paraplegičara iz tog grada, koje broji 64 člana, uputilo je javnu zahvalnost lokalnoj upravi u Rožajama, objavila je Pobjeda.\nŠetalište u Kolašinu, koje je finansirano sredstvima iz programa IPA i lokalne uprave, svečano je juče predato na upotrebu građanima.\nŠetalište su svečano otvorili: Aleksandar - Andrija Pejović - državni sekretar za evropske integracije i glavni pregovarač, Dirk Lange - šef Jedinice za Crnu Goru u Generalnom direktoratu za proširenje Evropske komisije i Željka Vuksanović - predsjednica opštine Kolašin, objavio je Portal TVCG.\nBivša direktorica JP “Komunalno” Berane, Milijana Vučeljić nije više radnik tog preduzeća. Njoj je, kako je objavila na svom FB profile, nakon skoro sedam mjeseci od smjene na mjestu direktora preduzeća, u srijedu, petog novembra, uručeno Rješenje o prestanku radnog odnosa.\nU rožajskom naselju Suho Polje, u ponedjeljak, nepoznati počinioci zapalili su automobil marke „pasat” Emira Kalača.\nVozilo se nalazilo u dvorištu, a snažna eksplozija probudila je petočlanu porodicu oko dva sata ujutru. Kalač je u poslednjem momentu uspio da ugasi požar koji je zahvatio i kuću, koju su napadači polili benzinom, prenio je Portal CdM tekst Dnevnog lista Dan.\nRadovi teku po planu DPS-a\nGdje “nestaju” maloljetnice iz Rožaja\nMSS: Zabrinutost zbog incijative za izmjenu Zakona o medijima\nRožaje: Blizu 2.000 porodica koristi neki od vidova socijalne pomoći\nPolitička scena se toliko brzo menja da akteri jedva stignu da se presvuku.\nBeštićev uspješni eksperiment


Objavljeni podaci preuzeti su iz godišnjeg istraživanja Svetske zdravstvene organizacije (SZO) i američkog Centra za kontrolu zaraza i znatno su viši od broja slučajeva koje prijavljuju pojedinačne zemlje, piše “Gardijan” i navodi da vakcinacija, prema ovom izveštaju, stagnira već celu deceniju. Iz SZO ističu da je potrebno da 95 odsto populacije bude vakcinisano kako bi se predupredile epidemije, ali da u svetskim okvirima prvu dozu vakcine primi 86 odsto dece, a drugu manje od 70 odsto.\n- Činjenica da bilo koje dete umre od posledica oboljenja kakva se mogu sprečiti vakcinacijom, poput malih boginja, nečuvena je i znak je da društvo nije uspelo da zaštiti najranjiviju kategoriju stanovništva - decu. Da bismo spasavali živote, moramo da ubedimo svakoga u prednosti vakcinisanja, što znači ulaganje u imunizaciju i dobru zdravstvenu negu kao osnovno pravo svakoga - kaže dr Tedros Adhanom Gebrejsus, generalni direktor SZO.\nVakcine su dostupne, bezbedne i efikasne, ističu u Svetskoj zdravstvenoj organizaciji\nProfesorka Hajdi Larson, vođa projekta “Poverenje u vakcine” u Londonskoj školi higijene i tropske medicine, kaže da “uprkos tome što su vakcine protiv malih boginja dostupne, bezbedne i efikasne, nije dovoljno ljudi vakcinisamo kako bi se sprečili ovakvi porazni podaci o smrtnosti”.\n- Neke zemlje trude se da povećaju vakcinaciju onda kada se suoče sa ozbiljnim epidemijama, što za mnoge bude prekasno. Zdravstveni sistemi uzdrmani epidemijama, ratovima, glasinama i nepoverenjem doprinose izbijanju kriza sa malim boginjama - upozorava ona.\nOna je, kao primer, navela ebolu u Liberiji i kugu na Madagaskaru, dodajući da i u Ukrajini “kolaju glasine i nepoverenje, zajedno sa sukobom i preskakanjem vakcinisanja kroz istoriju”.\n- Virus malih boginja, najzarazniji od svih oboljenja koji se mogu sprečiti vakcinacijom, samo je vrh ledenog brega pretnji od ostalih bolesti kakve se takođe mogu sprečiti vakcinama, i trebalo bi da bude alarm da se pojača zaštita od epidemija u budućnosti - dodala je ona.\nDoktorka Kejt O’Brajan, direktorka sektora za imunizaciju pri SZO, zabrinuta je time kuda vode prikazane brojke.\n- Mi očigledno nazadujemo u odnosu na to koliko male boginje napreduju. Ne samo da ne nastavljamo da napredujemo u njihovoj kontroli i naporima da se one iskorene, nego idemo unazad. Sve to je veoma otrežnjujuće. Razmere epidemija su ogromne - rekla je dr O’Brajan.\nOna navodi i da su epidemije ozbiljno uticale na pružanje ostalih zdravstvenih usluga u zemljama gde je njihovo pružanje već oslabljeno.\nRešenje je u boljoj vakcinaciji i jačanju poverenja javnosti, kaže ona.\n- Nepoverenje i oklevanje zauzima visoko mesto na našem radaru i među našim podacima o rizicima, i sada, a biće i ubuduće. Veoma smo zabrinuti zbog onih što negiraju nauku, zbog širenja glasina i mogućnostima porodica, lokalnih lidera, pa čak i političara da uvide razliku između tačnih naučnih podataka i dokaza i ovakvih zabluda - kaže ona.\nDoktorka O’Brajan objašnjava da poruke antivakcinaša nisu novost, ali da se one sada značajno brže šire.\n- Nova su oruđa kojima se čak i malim opskurnim grupama ljudi otvara mogućnost ih nadaleko prošire prošire i da ih predstave kao najnovije informacija, što one svakako nisu - napominje ona.\nKompanije koje stoje iza društvenih mreža počinju da pomažu u borbi protiv širenja zabluda skidajući očigledne glasine i preusmeravajući korisnike na pouzdane izvore informacija, kao što je engleska Uprava za javno zdravlje, SZO ili Centar za kontrolu zaraza SAD, piše “Gardijan”.\nDr O’Brajan dodaje i da zdravstveni radnici treba da budu dobro pripremljeni da odgovaraju na pitanja o vakcinama, a da mlade treba učiti o nauci, oboljenjima, vakcinama i proverenim izvorima.\n- Oni će postati roditelji i zaista mislimo da ima mnogo toga što može i sada da se uradi da se mladi “vakcinišu” protiv zabluda i glasina - zaključila je ona.


Srbija: Nova vlada polaže zakletvu\nJelena Kisić, 28/10/2020\nPredsjednik Skupštine Srbije Ivica Dačić sazvao je za danas prvu posebnu sjednicu parlamenta, sa jednom tačkom dnevnog reda – izbor Vlade i polaganje zakletve premijera i članova Vlade Srbije.\nPočetak sjednice zakazan je za 10.00 časova, najavljeno je iz Skupštine Srbije.\nMandatar za sastav Vlade Srbije Ana Brnabić trebala bi danas da podnese i svoj ekspoze.\nSkupština Srbije je juče usvojila Zakon o ministarstvima, koji je preduslov za konstituisanje nove Vlade Srbije i, prema tom aktu, nova Vlada imaće 21 ministarstvo, a gotovo polovinu ministara činiće žene.\nPredviđeno je da Vlada Srbije dobije tri nova resora – Ministarstvo za ljudska i manjinska prava i društveni dijalog, Ministarstvo za brigu o porodici i demografiju, kao i Ministarstvo za brigu o selu.\nNovu Vladu će, prema prijedlogu mandatara Ane Brnabić, činiti i njihov dosadašnji partner Socijalistička partija Srbije Ivice Dačića, kao i Srpski patriotski savez – SPAS Aleksandra Šapića.\nIz prethodnog kabineta, koji je ranije predvodila Brnabićeva, ostaće devet ministara, a pojedini su promijenili resore.\nNova Vlada imaće ograničen mandat, a vanredni parlamentarni izbori biće održani najkasnije 3. aprila 2022. godine, zajedno sa redovnim predsjedničkim izborima.\nMinistar spoljnih poslova u novoj Vladi Srbije biće Nikola Selaković, unutrašnjih poslova Aleksandar Vulin, odbrane Nebojša Stefanović, rudarstva i energetike Zorana Mihajlović, finansija Siniša Mali i zdravlja Zlatibor Lončar.\nMaja Gojković će biti ministar kulture i informisanja, Tomislav Momirović građevinarstva, saobraćaja i infrastrukture, a Darija Kisić Tepavčević biće ministar za rad, zapošljavanje i socijalna pitanja.\nRatko Dmitrović iz SPAS-a Aleksandra Šapića biće ministar za brigu o porodici i demografiji, a u Vladu kao ministar za ljudska prava i društveni dijalog ulazi i Gordana Čomić, nekadašnji funkcioner opozicione Demokratske stranke.\nMinistar privrede biće Anđelka Atanacković, poljoprivrede, šumarstva i vodoprivrede vodiće Branislav Nedimović, zaštite životne sredine Irena Vujović, trgovine, turizma i telekomunikacija Tatjana Matić, pravde Maja Popović, te državne uprave i lokalne samouprave Marija Obradović.\nMinistarstvo za evropske integracije predvodiće i dalje Jadranka Joksimović, omladine i sporta ostaje Vanji Udovičiću, a na čelu Ministarstva za brigu o selu biće Milan Krkobabić.\nMinistarstvo prosvjete, nauke i tehnološkog razvoja pripalo je Branku Ružiću iz SPS-a, a Novica Tončev iz te stranke biće ministar bez portfelja.\nTags #Skupština Srbije #vlada #zakletva\nU Argentini pronađeni ostaci dinosaura stari oko 70 miliona godina\nSrbija: Vanredna situacija proglašena u Užicu, Požarevcu, Zaječaru i Odžacima\nPrva pobjeda Barnlija ove sezone u Premijer ligi\nU Francuskoj najmanje zaraženih od 28. rujna\nVijeće za nacionalnu sigurnost RH razmatralo položaj Hrvata u BiH


Turska odgodila plaćanje kredita u iznosu od blizu 6 milijardi dolara | B1 TV\nTurska odgodila plaćanje kredita u iznosu od blizu 6 milijardi dolara\nTurska je odgodila plaćanje za stambene, potrošačke, auto i kredite po karticama u vrijednosti od 40,6 milijardi TL (blizu 6 milijardi dolara) za ukupno 795.000 građana, u namjeri da zaštiti javnost od posljedica ekonomskog pada uzrokovanog pandemijom koronavirusa, kazao je u nedjelju ministar finansija ove zemlje Berat Albayrak.\nU videu objavljenom na njegovom Twitter nalogu, Albayrak je također rekao da su javne banke, Ziraat Bank, Halkbank i VakıfBank, dozvolile komercijalnim i korporativnim preduzećima da odgode plaćanja u iznosu od 20,5 milijardi TL.\nU međuvremenu je pozvao privatne banke da učine više kako bi pomogle klijentima pogođenim ekonomskim posljedicama koronavirusa, rekavši da su državne banke ponudile odgodu u vraćanju kredita, prenio je turski Daily Sabah.\n“Dok naše državne banke stoje uz naše građane sa svim resursima kojima raspolažu, duboko smo ožalošćeni stavom privatnih banaka. Još jednom pozivam privatne banke da tokom ovog vremena svojim stavom budu dio našeg jedinstva i solidarnosti”, rekao je Albayrak.\nPodrška za porodice slabijeg imovnog stanja\nZemlja je prošlog mjeseca uvela paket poticajnih mjera u iznosu od 100 milijardi TL – Štit za ekonomsku stabilnost – kako bi zaštitila pojedince i kompanije od ekonomskog pada usljed pandemije.\nVlada je uvela finansijsku podršku porodicama s malim primanjima, pokrenula donacijsku kampanju te ponudila i zajmove sa državnim garancijama za kompanije i mala preduzeća.\nAlbayrak je u videu rekao da se 290.000 obrtnika prijavilo za iznos od 25.000 TL u svrhu finansiranja podrške, napominjući da je obrada 163.450 aplikacija završena i da je dodeljeno gotovo 4,1 milijardi lira finansiranja.\n„Više od 4,2 miliona građana prijavilo se za pojedinačni paket podrške. Preko 1,5 milijardi TL dodijeljeno je za preko 250.000 naših građana “, rekao je Albayrak.\nMala i srednja preduzeća najveći korisnici\nZaključno s petkom, Albayrak je rekao da je 66.171 kompanija zatražila finansiranje iz programa “Podrška za nastavak rada” koji je podržan od strane Fonda za garanciju kredita (KGF), pod uslovom da zadrže zaposlenike.\n„Završena je obrada 34.858 kompanija i dodijeljeno je finansiranje od 29.558 milijardi TL. Naša mala i srednja preduzeća čine 96% firmi kojima je dodijeljeno finansiranje “, naglasio je Albayrak.\nBroj smrti od koronavirusa porastao je na 1.198, uz 97 novih smrtnih slučajeva i 481 oporavak, objavio je u nedjelju naveče ministar zdravlja Fahrettin Koca.\nPrethodni članak10 najbogatijih žena na svijetu u 2020. godini\nNaredni članakMuzički TOBOGAN – Marija Kajić – Sve sam stekla sama


Izvoz softvera iz Srbije prešao milijardu evra\n- Izvoz IKT sektora prošle godine za samo 11 meseci je prešao milijardu evra - istakao je Jovanović u izjavi za Tanjug.\nPrema njegovim rečima, IT sektor se prožima kroz svaki segment i bez razvoja IT ne može da se razvije ni jedan drugi segment, uključujući poljoprivredu.\n- IT je našao svoje mesto u svim granama domaće privrede - kazao je Jovanović.Tokom tribine na temu Ulaganje u budućnost Srbije kroz znanje, koja je održana u Domu omladine, govorilo se o IT tehnologijama i razvojnom putu start-upova u Beogradu.\nReč je bila o tome na koji način da se dođe do subvencionisanja IT ideja, kreditiranja inovacija i ostalih programa podrške ovom sektoru kako u Beogradu, tako i u celoj Srbiji.\nPreko 35 odsto njih koji je učestvovalo na ovim prekvalilfikacijama već je našlo posao u IT sektoru, zaključio je Jovanović.Član gradskog veća Dragomir Petronijević je istakao je vlada ulaže u IT sektor i moderne tehnologije pre svega s ciljem da se olakša život građanima.\nCilj je da se birokratija smanjuje i da se manje ide na šaltere. Naši najmlađi treba da iskoriste svoja znanja i kroz finansijsku podršku države kreiraju sebi nova radna mesta. U naučno tehnološkom parku samo dve firme su ove godine zaradile 20 miliona evra, dok u prošloj 16,4 miliona evra, precizirao je Petronijević za Tanjug.\nTehnološki park je pravo mesto za inovativne biznise, dok proizvod 'rukavica za slepe', koju pripremamo i koja je u finalnoj fazi, ne postoji u svetu i upravo zato sada radimo na zaštitu ovog patenta, ističe Krstić u izjavi Tanjugu.\nPetronijević je inače najavio takmičenje za Najbolju žensku inovacionu ideju čiji je nagradni fond u vrednosti od pet miliona dinara.\nTakođe zainteresovani za ulaganja, kredite i subvencije u IT sektoru i inovacionim tehnologijama mogu da prate obuke Znanjem do cilja, kao i otvorene konkurse na sajtu www. znanjemdocilja.rs.


SRBIJA U RITMU EVROPE: Talentovana deca iz Medveđe predstavljaju Bugarsku na predstojećem takmičenju - Dnevnik Juga\nPočetna / DRUŠTVO / SRBIJA U RITMU EVROPE: Talentovana deca iz Medveđe predstavljaju Bugarsku na predstojećem takmičenju\nDnevnik Juga 4 седмице DRUŠTVO, Medvedja Ostavi komentar\nU kabinetu predsednika opštine Medveđa organizovan je prijem za decu koja će opštinu Medveđa predstavljati na ovogodišnjem takmičenju „Srbija u ritmu Evrope“.\n“Deca su naši najveći promoteri, naša budućnost i ponos. Svi projekti koje radimo su namenjeni zapravo njima. Ova manifestacija je jedna od najvećih u muzičkom smislu u zemlji, a naša opština jedna od 24 lokalnih samouprava koje će predstavljati neku od zemalja Evrovizije kroz takmičenje “Srbija u ritmu Evrope”. Medveđa, kao i uvek, svojim kvalitetom, talentom i radom pretenduje poziciji u samom vrhu, a ja verujem da će Katarina svojim glasom, zajedno sa Stefanom, Tijanom, Majom i Milanom opštini Medveđa doneti prvo mesto. Želim im uspeh i pobedu, da obezbede opštini Medveđa mesto domaćina iduće godine, i da promovišemo našu opštinu, našu Gornju Jablanicu i njene lepote, čime bi se upotpunila slika o Medveđi, našem gostoprimstvu i bogatstvu, odnosno našoj deci koja nas predstavljaju”- rekao je predsednik opštine, Nebojša Arsić.\n“Čast mi je i zadovoljstvo da smo dobili mogućnost da predstavimo Medveđu na Prvoj srpskoj televiziju. Pesma „If love was a crime“ koju je pevala bugarska pevačica, Poli Genova na pesmi Evrovizije 2016.godine, će nas sigurno dovesti do dobrog plasmana, ako ne i do pobede. Pozivamo sve da glasaju za nas kada to bude omogućeno na TV Prvoj, a na nama je da pokažemo svoje talente u Vranju.” Za kraj se Katarina Petrović zahvalila opštini Medveđa i predsedniku opštine što im je omogućio da budu deo manifestacije a zatim na poklon predala tortu sa natpisom “Srbija u ritmu Evrope”.\nPrethodni Ugovori za finansiranje 23 medijska projekta vredna 30 miliona dinara\nSledeći Obustava saobraćaja na delu puta od Manastritišta ka Vlasotincu


Evropska komisija pokreće debatu o efikasnijem donošenju odluka u socijalnoj politici Evropske unije : Inkluzija\nEvropska komisija pokreće debatu o efikasnijem donošenju odluka u socijalnoj politici Evropske unije\nEvropska komisija (EK) pokreće diskusiju o tome kako donošenje odluka o društvenim pitanjima na nivou EU učiniti efikasnijim.\nU većini oblasti socijalne politike, u kojima EU ima nadležnost, glasa se kvalifikovanom većinom. Ovo je omogućilo da se tokom godina uspostave sveobuhvatne socijalne „pravne tekovine”, uključujući i dalje korake koje je predložila trenutna Evropska komisija.\nIpak, veoma ograničeni broj oblasti još uvek zahteva jednoglasnost među državama članicama EU i posebne zakonodavne postupke u kojima Evropski parlament nema jednaku ulogu kao Evropski savet kao sudonosilac odluka.\nPoverenica EK za zapošljavanje, socijalna pitanja, veštine i mobilnost radne snage, Marianne Thyssen, je rekla: „U svojoj različitosti, sve države članice konačno streme pravednijem društvu zasnovanom na jednakim mogućnostima i socijalnoj tržišnoj privredi primenljivoj u budućnosti. Kako se svet rada menja, mi treba da budemo u stanju da u potpunosti iskoristimo instrumente koje posedujemo da bismo prionuli na naše zajedničke izazove.”\nKako je navedeno u saopštenju, Evropska komisija pokreće debatu o unapređenoj upotrebi glasanja kvalifikovanom većinom u socijalnoj politici, čineći donošenje odluka pravovremenijim, fleksibilnijim i efikasnijim u oblastima u kojima postoji nadležnost.\nOva mogućnost je obezbeđena ugovorima na kojima počiva EU za nekoliko određenih oblasti kroz takozvane „pasarela klauzule”. Ove klauzule dozvoljavaju prelazak sa jednoglasnog na glasanje kvalifikovanom većinom u određenim okolnostima.\nKao prvi korak, posmatrajući prednosti i izazove svakog slučaja, EK predlaže da se razmotri upotreba pasarele kako bi se olakšalo donošenje odluka o nediskriminaciji. Ovaj korak može pomoći daljem razvoju jednake zaštite od diskriminacije.\nUpotreba pasarela klauzule se takođe može razmotriti u bliskoj budućnosti kako bi se usvojile preporuke u oblasti socijalne sigurnosti i socijalne zaštite zaposlenih. Na ovaj način se može unaprediti vođenje procesa modernizacije i konvergencije između sistema socijalne zaštite.